Objaviti ugovor o Beogradu na vodi - DJB Suverenisti\nPotpisivanjem ugovora za projekat “Beograd na vodi”, kome je prethodilo urušavanje pravnog poretka i donošenje Leks specijalisa, Vlada Srbije nastavlja da radi u korist jednog stranog privatnog investitora, iza koga stoji ko zna kakav kapital, a na štetu građana kojima je oduzela najvrednije zemljište u centru Beograda. Sve je urađeno u maniru despotija, bez poštovanja minimuma demokratskih i zakonskih procedura.\nPokret “Dosta je bilo – Saša Radulović” zahteva od Vlade Srbije da hitno objavi sve ugovore koje je potpisala sa “Igl hilsom” da bismo znali tačne planove i namere „arapskog“ investitora. Posebno zabrinjava činjenica da smo do sada čuli četiri različita roka za završetak radova, stalno se menja broj kvadrata koji bi navodno trebalo da bude izgrađen, kao i veličina investicije. U prvoj najavi slušali smo da će milion i 750 hiljada kvadrata biti izgrađeno za fantastične tri godine. Zatim nas je premijer Vučić uveravao da će biti za četiri godine, pa za pet godina, da bismo juče saznali da će gradnja trajati 30 godina. Istovremeno, od najavljenih tri i po milijarde evra, sad slušamo o 300 miliona, od kojih je polovina kredit Srbiji, a ne investicija.\nVesti o tome da su u toku pripremni radovi za izgradnju dve zgrade kojih uopšte nema na maketi koja je javnosti predstavljena i da će se prvo prodavati ti stanovi upućuju na moguću formulu uz čiju pomoć „arapski“ investitor želi da profitira. Gradiće na zemljištu koje je besplatno dobio i koje infrastrukturno (vodovod, kanalizacija, saobraćajnice i statika) nije u mogućnosti da istrpi dodatne višespratnice. Zašto „arapski“ investitor ubire 68 odsto profita, kad mi sve dajemo?\nSve ovo upućuje na koruptivni model od koga će građani Srbije i Beograda imati milionsku štetu, umesto da se u sređivanje savskog priobalja krenulo u skladu sa interesima Beograda, uz poštovanje zakona i mišljenja eminentnih arhitekata iz Akademije arhitekture Srbije i da se omogućila ravnopravna utakmica domaćih i stranih investitora za izgradnju na najvrednijem beogradskom zemljištu.\n27. aprila 2015. u 18:26\n27. aprila 2015. u 18:57\n27. aprila 2015. u 19:02\n28. aprila 2015. u 08:57\n28. aprila 2015. u 10:24\n28. aprila 2015. u 10:36\n29. aprila 2015. u 01:16\n1. maja 2015. u 23:11\nvule vu kaže:\n29. aprila 2015. u 22:44\n2. maja 2015. u 12:36


Tilerson: Prioritet SAD u Siriji je borba protiv DAEŠ-a - Sputnjik Srbija\n03:35 14 April 2021\n08:39 09.04.2017 (osveženo 08:42 09.04.2017) Preuzmite kraći link\nAmerički državni sekretar Reks Tilerson izjavio je da je glavni prioritet SAD borba protiv terorističke grupe DAEŠ.\n„Smatramo da je naš prioritet pobeda nad DAEŠ-om“, odgovorio je Tilerson na pitanje voditelja televizije Si-Bi-Es da li se preispituje pitanje intervencije SAD u Siriji.\n„Kada se pretnja koju predstavlja DAEŠ smanji ili eliminiše, mislim da ćemo tada moći da obratimo pažnju neposredno na stabilizaciju situacije u Siriji“, dodao je on.\nTilerson je dodao da se američka administracija i dalje nada rešenju za okončanje građanskog rata u Siriji.\nDeo tog rešenja podrazumeva dovođenje svih strana za pregovarački sto kako bi se započeo proces političkih diskusija, rekao je Tilerson i dodao da se „nadamo da će Rusija odabrati da igra konstruktivnu ulogu i podržala režim prekida vatre preko razgovora u Astani i, na kraju, preko Ženeve“.\nU noći između četvrtka i petka Sjedinjene Američke Države izvele su raketni napad na sirijski vojni aerodrom u Šairatu, koji se nalazi u blizini grada Homsa. Predsednik SAD Donald Tramp rekao je da je napad bio odgovor na izveštaj o upotrebi hemijskog oružja u Idlibu, za koji Vašington krivi vladu predsednika Bašara el Asada.\nDAEŠ, Reks Tilerson, Sirija


ARHIVA - Aerodrom Ben Gurion u Tel Avivu (Foto: Reuters/Ronen Zvulun)\nEvropske aviokompanije "Britiš ervejz", "Virdžin atlantik", "Lufthanza" i "Iberija" otkazale su letove za Tel Aviv dan nakon što su američke kompanije odlučile da izbegavaju da lete za Izrael u svetlu eskalacije sukoba u regionu.\nPalestinski ekstremisti su od ponedeljka više puta raketirali područje Tel Aviva, što je podstaklo strahovanja u pogledu bezbednosti glavnog izraelskog aerodroma "Ben Gurion", zbog čega su pojedini letovi preusmereni na aerodrom Ramon, udaljen oko 200 kilometara južno, koji opslužuje Elijat.\n"Bezbednost naših kolega i putnika je uvek glavni prioritet i nastavićemo da pomno pratimo situaciju", saopštio je Britiš ervejz nakon što je otkazao letove za četvrtak.\nEkstremisti iz Hamasa u Gazi saopštili su da su u četvrtak lansirali raketu na Ramon, ali su nadležne izraelske službe saopštile da aerodrom nije pogođen i da funkcioniše bez problema.\nAerodrom, koji je otvoren 2019. godine, može da primi oko 2 miliona putnika godišnje. Sa severom je povezan autobusima.\nNeimenovani izraelski zvaničnik rekao je da su operacije na dva aerodroma usklađene. Na Ben Gurion sleću teretni, privatni i neki drugi letovi, dok je Ramon "otvoren za međunarodni putnički saobraćaj" i domaće letove, rekao je zvaničnik.\nNa društvenim mrežama je objavljen video, koji je navodno snimio putnik na letu aviokompanije El Al iz Brisela koji je prvi preusmeren na Ramon, a koji prikazuje presretanje raketa iznad Tel Aviva. Agencija Rojters nije mogla da potvrdi autentičnost snimka.\nAviokompanija Virdžin Atlantik, sa sedištem u Velikoj Britaniji, otkazala je letove za Tel Aviv u sredu i četvrtak. Španska Iberija takođe je otkazala leteove iz Madrida u četvrtak, kao i nemačka Lufthanza.\n"Zbog trenutne situacije u Izraelu, Lufthanza obustavlja letove za Tel Aviv do petka 14. maja", saopšteno je iz te aviokompanije.\n"Viz er" je saopštio da je za petak odložio let iz Abu Dabija za Tel Aviv. Aviokompanija iz Ujedinjenih Arapskih Emirata, "Flajdubai" saopštila je da će dnevni letovi iz Dubaija za taj izraelski grad biti nastavljeni.\nAmeričke aviokompanije "Junajted erlajns", "Delta" i "Amerikan erlajns" u sredu su otkazale letove iz SAD za Tel Aviv.


Pro Reko preuzeo prvu poziciju od Breše ! - Vaterpolo vesti\nPočetna » Evrokupovi » Pro Reko preuzeo prvu poziciju od Breše !\nPro Reko preuzeo prvu poziciju od Breše !\nPobedom u derbi meču italijanskog šampionata Pro Reko je zauzeo čelo tabele nakon 15. odigranih kola pošto je u subotu savladao najvećeg takmaca u borbi za titulu Brešu sa 14:11. Oba tima ušla su u susret nakon neugodnih poraza u Ligi šampiona u sredu, a efikasan duel je odlučivao o prevlasti na tabeli. Pro Reko je pred svojom publikom uspeo da prelomi rezultat u trećoj četvrtini kada je serijom golova odmakao gostima na tri razlike što je uspešno očuvao. Aleksandar Ivović i Aleks Đorđeti u prelomnoj deonici imali su serije od po dva pogotka na koje Breša nije imala odgovor, i utakmica je otišla na stranu aktuelnih šampiona Italije. Ivović je i ukupno bio najbolji strelac meča sa 4 gola, Pijetro Filjoli je postigao tri, kao i centar Mateo Aikardi. Reko sada ima 42 boda na čelu tabele, dva više od Breše.\nOdmah za liderima na tabeli su napuljski klubovi, učesnici polufinala Evropa Kupa Posilipo i Akvakjara. Posilipo je u 15. kolu gostovao na Sardiniji Promogestu i odneo bodove pobedom 9:5 uz 4 gola crnogorskog reprezentativca Aleksandra Radovica. Akvakjara je bila, takođe, uspešna savladavši Komo sa 9:4. Luiđi Di Konstanco istakao se u pobedi čevoroplasiranog tima na tabeli sa 4 gola.\nU susretu dva mlada sastava Savona je bila bolja od Florencije sa 13:9, i održala priključak u gornjem delu tabele, dok Firentinci ostaju na 12 poena iz 15 mečeva. Posle odličnog starta sezone Kanotijeri je sredinom šampionata posustao, ali je u 15. kolu uspeo da nadigra Boljasko sa 15:12 uz tri gola najboljeg strelca prvenstva Darka Brguljana, koji je ukupno stigao do brojke od 49 pogodaka po čemu je daleko najuspešniji u Italiji.\nRezultati 15. kola prvenstva Italije i tabela:\nPro Reko – Breša 14:11 (5:4, 1:2, 6:3, 2:2)\nNervi – Lacio 7:15 (2:4, 2:4, 1:2, 2:5)\nPromogest – Posilipo 5:9 (3:2, 1:3, 0:2, 1:2)\nKonotijeri Napoli – Boljasko 15:12 (5:4, 3:2, 3:3, 4:3)\nFlorencija – Savona 9:13 (3:4, 0:2, 2:3, 4:4)\nAkvakjara – Komo 9:4 (2:0, 2:1, 2:1, 3:2)\n1. Pro Reko 42\n2. Breša 40\n3. Posilipo 31\n4. Akvakjara 30\n5. Savona 27\n6. Kanotijeri Napoli 25\n9. Florencija 12\n10. Boljasko 12\n11. Promogest 9\n12. Nervi 15 0


Air Novi Zeland koristi blokčein tehnologiju\nBTC $61.251 -0,98%\nETH $4.029 +0,16%\nEOS $4,74 +1,96%\nDOGE $0,25 +2,64%\nZa putnike koji ove godine žele da posete Novi Zeland dobra vest - najava partnerstva između Air Novi Zeland i neprofitnog blokčein startapa Winding Tree koja ima za cilj povećanje efikasnosti.\nZa putnike koji ove godine žele da posete Novi Zeland dobra vest - najava partnerstva između Air Novi Zeland i neprofitnog blokčein startapa Winding Tree koja ima za cilj povećanje efikasnosti. Kompanije su najavile partnestvo kao sredstvo za povećanu sigurnost prtljaga, karata i drugih procedura na avio linijama.\nVeza će proizvesti čvrstu osnovu za blokčein da se infiltrira u sektor avio putovanja. Mnogi insajderi u industriji vide moć blokčein tehnologije kao sredstvo za pojednostavljanje složenih i često neusklađenih procesa u vezi s izdavanjem karata, prodaje i praćenja prtljaga.\nPrema navodima u saopštenju, kompanije se nadaju da će maksimalno iskoristiti partnerstvo, što bi trebalo da ima koristi za obe. Winding Tree je posebno zainteresvan činjenicom da je najveći deo infrastrukture Air Novi Zeland interna, omogućavajući širu perspektivu na tehničku implementaciju. Osnivač Winding Tree-a i glavni izvršni direktor Maksim Ismailov rekao je za Cointelegraph:\n“Partnerstvo Air Novi Zeland je odličan korak napred za platformu Winding Tree. Air Novi Zeland je jedna od retkih aviokompanija sa većinom svoje tehnologije ugrađene u kompaniju, što nam omogućava da radimo na implementaciji peko distributivnog lanca direktno sa njim.”


Tanjug 16. juna 2022. 17:49\nBEOGRAD – Država pomaže svim poljoprivrednicima, izjavio je danas savetnik ministra poljoprivrede Goran Đaković i kao primer naveo da je stočarima u poslednjem kvartalu podignuta premija za pet dinara.\n„Koliko razmišljamo o njima dokaz je i to da smo im za prvi kvartal podigli iznos premija za njihove proizvode i isplatili oko tri milijarde dinara subvencija“, kazao je Đaković za Tanjug.\n„Mi smo kao Ministarstvo poljoporivrede tu i da brinemo o drugima poput stočara, voćara ili malinara kojima se sada primiče berba i nadamo se da she biti zadovljni ovom cenom od oko 600 dinara“, kazao je Đaković.\nOn je rekao da je ministar Branislav Nedimović konstatntno u kontaktu sa poljoprivrednicima, koji treba da se unaprede organizuju za posao kojim žele da se bave, uključujući i radnu snagu.\nNa pitanje kako to da je domaća jagoda skuplja od one iz uzvoza, on je odgovorio da je, kao proizvođač tog voća, dobro upoznat sa situacijom.\n„Kod drugih država postoje i podsticaji za izvoz određenih proizvoda, a pritom se previše pupmaju prinosi kroz mineralna đubriva i ishranu“, rekao je on i istakao da kada se, s druge strane, pogleda kvalitet jagode u Srbiji i one iz izvoza, nema sumnje da je domaća neuporedivo boljeg ukusa i mirisa.\nĐaković je kazao da bi stoga svako ko voli kavalitetnije trebalo da kupuje domaće.


Esper je dodao da će, uz odobranje američkog predsednika Donalda Trampa, podsekretar vojske Džim Mekferson preuzeti dužnost vršioca dužnosti sekretara mornarice, prenosi Rojters.\n"Jutros sam prihvatio ostavku sekretara Modlija. On je svojevoljno podneo ostavku i stavio mornaricu i mornare iznad sebe, tako da nosač aviona Teodor Ruzvel i mornarica, kao instituacija, mogu da nastave dalje", naveo je Esper u saopštenju.\nKako su preneli mediji, pozivajući se na neimenovane zvaničnike, Modli je danas podneo ostavku, samo nekoliko sati nakon što se izvinio jer je smenjenog komandanta nosača aviona "Teodor Ruzvelt" nazvao "naivnim ili previše glupim".\nModli je u ponedeljak uputio pisano izvinjenja nakon što je predsednik Donald Trump, na konferenciji za novinare u Beloj kući, njegove komentare o kapetanu Bretu Krozjeu nazvao "grubim".\nAmerički nosač aviona zahvaćen epidemijom korona virusa\nNajmanje 173 mornara na nosaču aviona bilo je pozitivno na korona virus, a oko 2.000 od 4.865 članova posade odvedeno je sa broda na testiranje.\nModli je prošle sedmice smenio Krozjea, navodeći da je izgubio poverenje u njega jer je pokazao, kako je ocenio, "izuzetno loše prosuđivanje", šaljući dopis u kojem moli za ubrzanu evakuaciju članova posade radi zaštite njihovog zdravlja.\nMinistar odbrane SAD smenio sekretara mornarice\nEsper: Iran možda planira nove napade na interese SAD\nEsper: Politički sporazum i dalje najbolje rešenje za Severnu Koreju


Besplatne akcije podižu berzu\nBesplatne akcije građana trebalo bi značajno da doprinesu povećanju prometa na Beogradskoj berzi, izjavila je juče u intervjuu agenciji Fonet direktorka Beogradske berze Gordana Dostanić.\nViše od pet miliona građana Srbije (5.066.815) prijavilo se za besplatne akcije javnih preduzeća. Država je najavila da će građani moći da dobiju akcije šest preduzeća - „Jat“, NIS, „Telekoma“, Aerodroma „Nikola Tesla“, „Galenike“.\nGrađani će akcije dobiti najkasnije šest meseci od privatizacije tih preduzeća, do 2010. godine. „Kada se te akcije budu uključile u Berzu, to će dosta značiti puno i za građane i za podizanje finansijskog tržišta uopšte. To će biti podstrek za berzu“, naglasila je Dostanićeva.\nUpitana da li je saglasna s preporukama ministara u Vladi Srbije zaduženih za ekonomiju da građani ne bi trebalo da prodaju akcije odmah po izlasku na berzu, Dostanić je rekla da vlasnici akcija „ne bi trebalo da rade u korist svoje štete“.\n„Kada je velika ponuda, cena pada. Pretpostavljam da su nadležni ministri imali na umu to da građani ne bi trebalo u velikom broju da nude na prodaju svoje akcije kako im cena ne bi pala“, objasnila je Dostanić.\nRemont HE Đerdap kasni osam godina\nModernizacija HE „Đerdap“ kasni osam godina, a gubitak zbog manje proizvodnje struje iznosi nekoliko stotina miliona evra.\nRemont hidroelektrane „Đerdap 1“ nije počeo ni pet godina posle potpisanog ugovora sa ruskom firmom „Silovie mašini“, odnosno osam godina od završenog tendera, pa je zato povećan rizik od kvarova i izgubljeno nekoliko stotina miliona evra zbog smanjene proizvodnje električne energije.\nTakođe, bez posla je ostalo nekoliko stotina radnika u domaćoj privredi, jer je 20 do 25 odsto poslova za stranog izvođača trebalo da uradi domaća privreda.\nNajveća domaća hidroelektrana izgrađena je početkom 70-ih, a remont je, prema tehničkim standardima, trebalo da bude obavljen krajem 90-ih, kako bi joj se produžio vek za naredne tri decenije. „Đerdap 1“ obezbeđuje 12-18 odsto domaće proizvodnje struje.\nTender za remont hidroelektrane završen je 2001. godine, ugovor sa ruskom firmom potpisan je 2003. godine, ali se zatim čekalo potpisivanje sporazuma o regulisanju klirinškog duga SSSR prema SFRJ, što se desilo tek 2007, a posle toga nadležni se nisu baš puno interesovali za ovaj posao.\nNajviše vremena je izgubljeno za postizanje dogovora o načinu prebijanja ruskih dugova prema bivšim republikama Jugoslavije. Relativno brzo dogovoreno je da se dug od oko 300 miliona dolara prebije tako što će Srbija njime platiti dug za gas od oko 200 miliona evra, a Rusija obaviti remont HE za oko 100 miliona.\nIpak, politički odnosi dve zemlje uticali su na odlaganje ratifikacije, kao i sporost i nezainteresovanost domaćih ministara.\nU međuvremenu se, istina, pojavio i problem jer su metali poskupeli, a i dolar je oslabio prema evru. Zato je 2004. godine u ugovor sa „Silovie mašini“ uključena klizna skala za obračun troškova. Na osnovu nje posao je sada poskupeo na 125-126 miliona dolara, ali ni po toj ceni Rusi ne žele da rade. Njihova procena je da remont šest agregata „Đerdapa 1“, ukupne snage oko 1.000 megavata, vredi čak 170 miliona dolara.\n„Razrešenje se mora tražiti na međudržavnom nivou jer prema sporazumu o regulisanju klirinškog duga ruska strana treba da isporuči opremu u vrednosti od oko 100 miliona dolara. EPS ne može da ide mimo ovog dogovora, kao i potpisanog ugovora sa „Silovie mašini“ jer je on u skladu sa tenderom koji je raspisan 2001. godine“, navode u EPS-u i dodaju da bi novi sastanak dve strane trebalo da se održi u avgustu.\nMrkonjić: Radovi na Koridoru 10 od 1. septembra\nMinistar za infrstrukturu Milutin Mrkonjić najavio je da će radovi na Koridoru 10 početi 1. Septembra, ili u dogovoru s koncesionarom ili će ih Vlada Srbija sama finansirati.\nMrkonjić je novinarima, na otvaranju magistralog puta Zaječar-Bor, rekao da ugovor s koncesionarom za izgrađu Koridora 10 s međunarodnim konzorcijumom Alpina još nije raskinut i dodao da će se do kraja avgusta "znati na čemu smo".\n"Razgovaraćemo sa ljudima, videćemo šta će biti i ako radimo sa koncesionarom, moraće da prihvati obaveze iz ugovora", naglasio je Mrkonjić .\nOn je dodao da, ukoliko ne dođe do dogovora s koncesionarom, "moramo sami da počnomo da radimo 1. septembra".\nMrkonjić je istakao i da je izgradnja Koridora 10 jedan od prioriteta Vlade Srbije i da se priprema poseban zakon, jer je potrebno obezbediti 1,7 milijardi evra da se ta značajna saobraćajnica završi.


RTCG - Radio Televizija Crne Gore - Nacionalni javni servis :: Svijet :: Protesti u većini gradova zbog novog zakona o bezbjednosti\n30. 11. 2020. 13:07 >> 13:07 0\nTENZIJE U FRANCUSKOJ\nTenzije u Francuskoj zbog navoda o policijskoj brutalnost, posebno prema ljudima afričkog i arapskog porijekla, prerasle su u nemire na ulicama francuskih gradova na protestima zbog spornog predloga zakona o bezbjednosti. Kritičari optužuju vladu predsjednika Emanuela Makrona da uz skretanje udesno pribjegava represivnim mjerama, prenosi danas Radio slobodna Evropa (RSE) pisanja svjetskih medija.\nManje grupe maskiranih demonstranata obučenih u crno razbile su izloge i zapalile dva automobila, motocikl i kafić, dok je policija ispaljivala suzavac i šok bombe kako bi rasterala okupljene, poslije čega je upotrijebila i vodeni top.\nAktivisti i novinari zabrinuti su da će "globalni zakon o bezbjednosti" omogućiti nekontrolisano policijsko nasilje, dok je s druge strane sve više poziva za veći nadzor nad policijom, ukazuje Blumberg i ističe da je gnjev pojačan poslije objavljivanja video snimka na kojem se vidi kako policija u dva zasebna incidenta prošle nedjelje koristi prekomjernu silu protiv jednog crnca i migranata.\nMakron, čija stranka traži zakon koji će zaštititi policiju dok vlada nastoji da ispuni obećanje o jačanju bezbjednost i suzbijanju kriminala, rekao je u petak da su snimci policijske brutalnosti "sramotni". Francuska vlada navodi da cilj novog zakona nije da spriječi građane da snimaju intervencije policije i Makron je kazao da čvrsto vjeruje u slobodu izražavanja i slobodu medija.\nAgencija Frans pres ocjenjuje da su tenzije pojačane policijskim premlaćivanjem i rasnim zlostavljanjem crnca koje je šokiralo Francusku.\nDemonstranti su ispoljili gnjev zbog bezbjednosnog zakona koji ograničava objavljivanje lica policajaca, navodi AFP, dodajući da je, prema podacima policije, na demonstracijama u Parizu bilo 46.000, a širom Francuske 133.000 ljudi, dok organizatori protesta kažu da je na ulice širom zemlje izašlo pola miliona ljudi, od čega 200.000 u glavnom gradu.\nSnimak premlaćivanja Zeklera pojavio se nekoliko dana pošto je policija već bila na udaru zbog nasilnog uklanjanja migrantskog kampa u centru Parizu, navodi AFP, ističući da je pokrenuta istraga protiv četiri policajca ali da snimak možda nikada ne bi dospio u javnost da je prethodno usvojen zakon sa spornim Članom 24 koji kriminalizuje objavljivanje snimaka policajaca s namjerom da se ugrozi njihov "fizički ili psihološki integritet".\nPlanirani zakon o bezbjednosti za jačanje policijskih ovlašćenja pretvorio se u politički fijasko vlade predsjednika Makrona pošto su policajci snimljeni kako tuku Zeklera i to dok su poslanici u parlamentu raspravljali o zakonu, ocjenjuje Fajnenšel tajms.\nMnogi demonstranti smatraju da je novi zakon o bezbjednosti pomak ka represiji u vladinoj politici i dalji dokaz da vlada ide udesno, piše Njujork tajms.


Dobar početak progresivnog senatora Bernija Sandersa (Bernie) na glasanjima za predsedniku nominaciju Demokratske partije uzbunio je demokrate s centra koji strahuju da bi Sandersov demokratski socijalizam mogao ugroziti šanse za pobedu nad predsednikom Donaldom Trampom (Trump) na izborima u novembru, pišu svetski mediji.\nSanders je tesnom pobedom na stranačkim izborima u Nju Hempširu učvrstio status lidera u trci pretendenata na demokratsku predsedničku nominaciju, ukazuje Rojters (Reuters).\nNa glasanju u Nju Hempširu na prva dva mesta su završili Sanders, progresivni senator iz susednog Vermonta s 26 odsto glasova, i umereni bivši gradonačelnik malog mesta Saut Bend Pit Butidžidž (Pete Buttigieg) s 24 odsto glasova, dok je na trećem mestu s 20 odsto glasova završila centristička senatorka Ejmi Klobačar (Amy Klobuchar). Senatorka Elizabet Voren (Elizabeth Warren), koja se takođe smatra delom levog krila, i bivši potpredsednik Džo Bajden (Joe Biden) bili su na četvrtom i petom mestu s jednocifrenim procentom glasova.\nS druge strane, Butidžidž, koji bi bio prvi predsednik SAD koji je objavio da je gej, i dalje se, kako ukazuje Rojters, suočava s pitanjima slabe podrške među crncima, koji čine jedan od najodanijih i najvažnijih glasačkih blokova demokrata.\nDemokrate s centra žele da zaustave Sandersa, ali nisu sigurne koji kandidat bi to mogao, ističe Njujork tajms (The New York Times), ukazujući da bi, ako se ubrzo ne istakne neko od umerenih kandidata, stranački lideri mogli da se okrenu bivšem gradonačelniku Njujorka Majklu Blumbergu (Michael Bloomberg) kao potencijalnom spasiocu.\nUnutar establišmenta Demokratske partije, dosadašnja glasanja su produbila osećaj strepnje i frustracije, ističe list, dodajući da su krah podrške Bajdenu i deljenje umerenih glasača među nekoliko kandidata, omogućili progresivnom senatoru iz Vermonta da pobedi u Nju Hempširu i da glasove u Ajovi podeli s Butidžidžom.\nUtoliko stranački lideri sve više gledaju ka Blumbergu, koji će biti na izbornim listama 3. marta na "Super utorak", ističe list, dodajući da je u nepogrešivom pokazatelju rasta snage Blumberga i pada Bajdena, troje crnih članova Kongresa podržalo bivšeg gradonačelnika Njujorka\nDemokrate u potrazi za centrističkim kandidatom koji bi mogao pobediti Trampa sve su više zabrinute posle glasanja u Ajovi i Nju Hempširu koji su konsolidovali podršku liberala Sandersa i podelili veliki broj umerenih glasača među više kandidata, ističe Volstrit džurnal (The Wall Street Journal).\nIpak, predviđanja koji kandidati imaju najbolje šanse za pobedu u novembru i ko će prevagnuti na dugim stranačkim glasanjima u prošlosti su se pokazala nepouzdana, posebno u ovako ranoj fazi izbora za predsedničku nominaciju, ukazuje list i podseća da se Barak Obama (Barack) suočio sa sumnjama u stranci 2008, kao i Tramp 2016.\nSudeći po sve većoj ideološkoj podeli u Demokratskoj partiji, nadmetanje za nominaciju na kraju bi mogla da se svede na bitku između Blumberga i Sandersa – plutokrata protiv socijaliste, ocenjuje urednik za SAD u Fajnenšl tajmsu (The Financial Times) Edvard Lus (Edward Luce), ističući da je stvarna konstanta među demokratama da većina njih ne može da smisli šta želi.\nDemokratska partija se suočava s dve glavobolje, piše Lus. Prva je nedostatkom entuzijazma, o čemu govori manja izlaznost na stranačkom glasanju u Ajovi nego 2016. Posle tri godine Trampove administracije, navodi se u tekstu, mnogi bi pomislili suprotno, pošto je američka levica navođena dubokim gnevom prema predsedniku koji je razbio svaku konvenciju i preti da će biti još gori u drugom mandatu, ali je apatija izgleda snažnija od gneva.\nDrugi problem je, kako piše urednik u britanskom listu, skoro teološka podela između Sandersa i ostatka partije. Sandersove pristalice su izuzetak od ostatka partije gde se menja odanost liderima – njihova lojalnost je žestoka i neprenosiva. Ostatak partije je na raspolaganju, ali se postavlja pitanje ko bi mogao da osvoji te glasove – Butidždiž, Klobačar ili Blumberg koji svakim danom za kampanju troši sve više novca, pa je za par nedelja podrška u anketama sa zanemarive skočila na iznad 10 odsto.\nSnažan Sandersov start u trci za predsedničku nominaciju uneo je uzbunu među demokratama u Kongresu od kojih mnogi upozoravaju da bi kandidatura samoproglašenog socijaliste mogla imati pogubne posledice po šanse stranke da dobije kontrolu u Senatu i zadrže većinu u Predstavničkom domu u novembru kada će se pored za predsednika glasati i za Kongres, piše Asošiejtid pres (Associated Press).\nKongresne demokrate izbegavaju da otvoreno kritikuju čoveka koji bi mogao biti njihov predsednički kandidat, ukazuje AP. Svaki potez za ometanje njegove kampanje mogao bi razgneviti Sandersa i njegove strastvene pristalice i ponovo podeliti partiju kao 2016. godine, kada neke njegove pristalice nisu podržale tadašnju kandidatkinju demokrata Hilari Klinton (Hillary Clinton).


Tanjug , Dopisnici\n24.04.2016. 12:50 > 15:32\nCRTA: Raste broj nepravilnosti: Ne traže se lične karte, beleži se ko je glasao...\nSlično nalazu do 10 časova, procent biračkih mesta na kojima su zabeležene ozbiljne neregularnosti tokom procesa glasanja je ostao isti i iznosi dva odsto i to se i dalje prvenstveno odnosi na Istočnu Srbiju i Vojvodinu. Nove neregularnosti koje su zabeležene, u odnosu na presek od 10 časova, jesu da je primećeno da je jedna osoba glasala više puta, saopštila je posmatračka misija.\n"Primećen je porast broja slučajevima u kojima se pored biračkih mesta parkiraju kola sa stranačkim aktivistima sa spiskovima glasača koji u komunikaciji sa članovima biračkih odbora rade uporednu analizu da li su sigurni glasovi glasali. Povećan je broj slučajeva u kojima se na biračkim mestima od građana ne traže identifikaciona dokumenta (lična karta) već se glasa samo na osnovu poziva za glasanje", saopštila je CRTA.\nPosmatračka misija CRTA saopštila je danas da je do 10 časova na parlamentarnim izborima u Srbiji glasalo ukupno 9,4 odsto građana upisanih u birački spisak, i da glasanja protiče bez većih problema.\nŠef posmatračke misije CRTA "Građani na straži", Raša Nedeljkov rekao je na konferenciji za novinare u Medija centar da su na dva posto biračkih mesta zabeležene ozbiljne neregularnosti tokom glasanja i to prvenstveno na istoku Srbije i u Vojvodini.\nOn je kazao da posmatrači CRT, raspoređeni na 450 biračkih mesta na osnovu slučajnog, reprezentativnog uzorka, javljaju da glasanje prolazi bez većih problema.\nNedeljkov je naveo da posmatrači misije "Građani na straži" nisu izvestili da su imali bilo kakve probleme sa pristupom i posmatranjem rada biračkih mesta.


Kompanija Vast, naslednik jednog od prvih startapa u Srbiji, prodata za 120 miliona $\n02:08 Central European Time: Beograd, Berlin, Pariz\n20:08 Eastern Time: Njujork, Boston, Majami\n17:08 Pacific Time: San Francisko, Los Anđeles, Sijetl\n08:08 China Standard Time: Peking, Šangaj, Singapur\nJedna od važnijih organizacija u istoriji razvoja srpske startap scene je stigla do prirodnog ishoda.\nJedan od prvih tehnolokih startapa u Srbiji, Vast, odnosno njegova današnja inkarnacija, američka kompanija Vast Holdings, kupljena je od strane Vroom-a, sajta za trgovinu polovnim automobilima. Od ranih dana kada je su-osnovan u Srbiji, 2001. godine, Vast se specijalizovao za razvoj proizvoda zasnovanih na tehnologijama iz “big data” oblasti, što je svojevremeno bila retka prilika za domaće inženjere.\nIako je Vast odavno američka kompanija sa centrom za istraživanje i razvoj u Beogradu, poseban značaj ima u tome što je odigrao ulogu svojevrsne košnice jer su mnogi alumniji ove kompanije pokrenuli svoje startape te što je Srbiju povezao sa globalnim igračima izvanredno visokog profila kao što je Naval Ravikant, koji je jedan od suosnivača Vasta.\nOva akvizicija je realizovana pre svega zbog proizvoda Vast Holdingsa CarStory, koji mesečno ima više od 18 miliona poseta i pomoću veštačke inteligencije pruža potrebne informacije kupcima i prodavcima automobila, velikom tržištu u SAD.\nKako kaže izvršni direktor CarStory-a misija im je uvek bila da na osnovu podataka omoguće rast svoji partnera i to se neće promeniti, a veruje da će im pridruživanje Vroomu omogućiti da u toj misiji budu još uspešniji.\nAkcije Vroom-a su nakon ove vesti skočile za 1,4 odsto, piše The Street. Planirano je da prodaja bude završena u januaru.


6.4.2020 Zamjenik ministra odbrane Mirko Okolić posjetio lokacije OS BiH u Doboju\nZamjenik ministra odbrane Mirko Okolić posjetio je 6.aprila 2020.godine lokacije OS BiH u Doboju - kasarnu “Vojvoda Radomir Putnik” i lokaciju “3.maj”.\n6.4.2020 Zamjenik ministra odbrane BiH Mijo Krešić posjetio lokacije OS BiH u Živinicama i Orašju\nZamjenik ministra odbrane BiH Mijo Krešić boravio je 6. aprila 2020. godine u radnoj posjeti Komandi 5. pbr OS BiH na lokaciji kasarne i zračne luke „Dubrave“ Živinice, a istog dana izvršio je i obilazak kasarne OS BiH u Orašju.\n5.4.2020 Pripadnik OS BiH iz Livna pozitivan na virus COVID-19\nOperativni centar Ministarstva odbrane i Oružanih snaga Bosne i Hercegovine, putem lanca komandovanja i kontrole, u subotu 4.4.2020. godine, dobio je usmeno obavještenje da je pripadniku Komande za podršku Oružanih snaga BiH urađen test na virus COVID-19, te da je rezultat testa pozitivan.\n3.4.2020 Izjava ministra odbrane BiH Sifeta Podžića o aktivnostima koje provode Ministarstvo odbrane i Oružane snage BiH protiv korone virusa\n3.4.2020 Informacija o stanju kadeta OS BiH u inostranstvu na dan, 3.4.2020. godine\n31.3.2020 Ministar Podžić: Nema zaraženih pripadnika OSBiH, ali ih je 229 u izolaciji\n27.3.2020 Informacija o stanju kadeta Oružanih snaga BiH na školovanju izvan BiH\n25.3.2020 Pripadnici OS BiH u Afganistanu nisu zaraženi virusom COVID-19\n23.3.2020 Pripadnici 4. pješadijske brigade postavili šatorska karantinska naselja na graničnim prelazima „Bijača“, „Klobuk“ i „Vardište“\nPripadnici 4. pješadijske brigade Oružanjih snaga Bosne i Hercegovine su u okviru mjera prevencije širenja korona virusa uspostavili šatorska karantin naselja na graničnim prelazima „Bijača“, „Klobuk“ i „Vardište“, 19. marta 2020. godine.\n23.3.2020 Pripadnici 6.pbr OS BiH pružaju pomoć civilnim strukturama u sprečavanju širenja korona virusa COVID-19


Starman | Headliner\nVeruje se da je reč o prvom snimku čuvene pesme Dejvida Bouvija, a demo-snimak je prodat na aukciji kuće “Omega Auctions” iz Njuton le Vilousa, u Mersisajdu u Engleskoj. Na traci, čija je početna cena za aukciju bila 10.000 funti, nalazi se i snimak Bouvijeve pesme “Moonagde Daydream” i “Hang …\nNa aukciji prvi demo snimak Bouvijevog “Starmana”\nTraka iz 1971. godine koja je bila upakovana u kutiju i zaboravljena skoro 50 godina, ovih dana privlači veliku pažnju. Za demo za koji se veruje da je prvi snimak pesme Dejvida Bouvija “Starman” zainteresovani će moći da se nadmeću na aukciji 12. marta. Gitarista Mik Ronson dao je demo …\nOtkriven originalni tekst Bouvijevog “Starmana”, evo kako je trebalo da glasi…\nNa aukciju koja će se održati 4. novembra u Los Anđelesu na prodaji će se naći papir na kome je ispisan originalni tekst pesme “Starman” Dejvida Bouvija. Aukcijska kuća Julien’s Auctioneers očekuje se da bi mogao da dostigne cenu od 3.000 do 4.500 funti , a iako na njemu nema Bouvijevog …


Nastavlja se uspješna saradnja Sarajevske pivare i Narodnog pozorišta – Sarajevska Pivara\nSarajevo, 25. januar 2017. –Sarajevska pivara d.d. i ove godine će biti generalni sponzor Narodnog pozorišta Sarajevo, koje sa svojom više od 90 godina dugom tradicijom predstavlja najstariju i najznačajniju teatarsku instituciju u našoj zemlji.\nGeneralni direktor Sarajevske pivare d.d. Zlatko Ramić rekao je, prilikom potpisivanja ugovora o sponzorstvu, da u ovoj kompaniji smatraju da im je dužnost podržati svaki projekt i instituciju kojima je cilj promocija bh. naslijeđa, kulture, kao i promocija naše zemlje općenito.\n„Za ponovnu podršku Narodnom pozorištu odlučili smo se jer smo prepoznali napredak ove institucije koji je ostvaren u protekloj godini. Nama je bilo važno da omogućimo povratak publike teatru, te realizaciju značajnih projekata u Pozorištu. Dakle, nastavit ćemo podržavati sve projekte i institucije kod kojih prepoznajemo napredak,“ istakao je Ramić.\nDirektorica Narodnog pozorišta Sarajevo Marijela Hašimbegović istakla je da je velika čast što je ova domaća kompanija ponovo prepoznala potencijal i značaj ulaganja u Narodno pozorište Sarajevo.\n„Uspostavom ovakve suradnje Sarajevska pivara ponovo je dokazala da je društveno odgovorna kompanija i presretni smo što je Sarajevsko kao vrijedan domaći brand ostao dio porodice naših sponzora. Ova saradnja je velika podrška u realizaciji našeg planiranog programa za ovu godinu i ostvarenju naše misije da promoviramo kulturu i teatarsku umjetnost te očuvamo kulturno-umjetničko naslijeđe Bosne i Hercegovine kroz predstavljanje klasičnih i modernih djela dramske, operne, baletne i muzičke umjetnosti,“ dodala je Hašimbegović.\nSarajevska pivara je u 2016. godini podržala oko 230 različitih kulturnih i sportskih događaja, institucija te društveno odgovornih projekata.


Niška televizija » Stanari zgrade broj 97 u ulici cara Dušana, dobiće uređen parking (VIDEO)\nObjavljeno 04.06.2014. 15:36\nJedna od najstarijih zgrada u Nišu koja se nalazi u ulici cara Dušana, nakon višegodišnjih problema koji je imala sa mestima za parkiranje, zahvaljujući donaciji parking servisa dobiće uređen parking. Ovo je prva donacija u nizu koji će parking servis davati u okviru projekta za medjublokovsko uredjenje parkirališta.\nNakon osam godina problema sa blatom i rupama u dvorištu, stanari zgrade broj 97 u ulici cara Dušana, dobiće uređen parking, zahvaljujući donaciji parking servisa u iznosu od 80 000.\nMedjublokovsko uredjenje parkirališta je projekat parking servira. Pošto su ovi parkinzi privatni i nisu u njihovoj nadležnosti, oni će zgradama koje imaju ovaj problem donirati novac za kupovinu rizle i angažovanje mašina.\nS obzirom da ovo je ovo privatan prostor zgrade, iz parking servisa napominju da se ostavljanje automobila ovde neće naplaćivati.


Beta 1. oktobra 2020. 09:45\nProsvetna inspekcija Novog Pazara dobila je nalog nadredjenih državnih organa da kontroliše zakonitost sprovodjenja konkursa o zapošljavanju u Ekonomsko-trgovinskoj školi, saznaje radio Sto plus od jednog kandidata za prijem u radni odnos.\nNalog Ministarstva prosvete prosledjen je preko Prosvetne inspekcije u Kraljevu, o čemu su Gradska uprava Novog Pazara, odnosno njeni inspektori za tu oblast, obavešteni pre nedelju dana.\nPo prijavi jedne od učesnica na konkursu, inspekcija sada ima obavezu da preispita postupanje članova komisije i direktora Ivana Veljkovića.\n„S obzirom da su komisija za prijem i direktor škole odbacili žalbu na rezultate konkursa, čekam da svoj potpis na izveštaj o inspekcijskom nadzoru stave i prosvetni inspektori. Posle ćemo videti šta su sledeći koraci“, rekla je kandidatkinja koja je inicirala kontrolu.\nPrema saznanjima Sto plus radija, reč je o kandidatu čiji su stepen obrazovanja, prosek ocena i rejting univerziteta koji je završila daleko iznad ostalih kandidata, pa i direktora koji je njenu prijavu odbio.\n„Posle završenog konkursa, stiglo je pismo u kojem se samo navodi da nisam primljena, bez ikakvog obrazloženja“, navela je kandidatkinja koja je odbijena.\nEkonomsko-trgovinska škola prethodno je odbila da po Zakonu o dostupnosti informacija obelodani informacije o načinu zapošljavanja u toj državnoj ustanovi.\nDirektor je tada ocenio da bi „objavljivanje informacija o tome koga su i kako zaposlili ugrozilo privatnost učesnika na konkursima“.


Izvor: JužneVesti.com, 09.Avg.2018, 14:52\nĐurđanović je svoju ostavku uputio Skupštini Grada kao osnivaču Javnog preduzeća Aerodrom Niš u kojoj pre svega pojašnjava da je >> Pročitaj celu vest na sajtu JužneVesti.com << njegova smena bila protivzakonita.\nGradsko veće pre više od 2 meseca donelo je predlog o mojoj smeni i taj predlog nije stigao na Skupštinu na izjašnjavanje zbog očigledno protivzakonitog osnova po kome je predlog i usvojen - kaže Đurđanović.\nOn je na najvišoj funkciji niške vazdušne luke skoro 4 godine i kaže da će poklanjanje aerodorma državi promeniti dosadašnji model poslovanja i “vratiti ga 10 godina unazad”.\nIako će i takvo poslovanje, kako kaže, da bude u skladu sa najmodernijim standardima, on je odlučio da podnese ostavku.\nNe preostaje mi ništa drugo nego da se i pored vanserijskih rezultata povučem i ne učestvujem u onome što sledi. Mišljenja sam da je potpuno iracionalno da preduzeće koje je jedva stalo na noge posle 30 godina postojanja napušta dokazano uspešni model i prelazi na državne subvencije - zaključuje Đurđanović.\nZanimljivo je da se Đurđanović do sada nije oglašavao ni o svom, ni o statusu niškog aerdroma iako je priča oko poklanjanja aerodroma aktuelna još od marta ove godine. Nije govorio ni na martovskom sastanku u Ministarstvu saobraćaja kada se diskutovalo o budućnosti "Konstantina Velikog".\nPodsetimo, danas su u Beogradu gradonačelnik Niša Darko Bulatović i ministarka saobraćaja Zorana Mihajlović potpisali ugovor o prenosu osnivačkih prava u Javnom preduzeću za aerodromske usluge “Aerodrom Niš”, čime je niška vazdušna luka i zvanično poklonjena državi.\nOvu odluku je polovinom juna donela većina odbornika niške Skupštine i pored protesta i negodovanja jednog dela građana.\nN1 televizija: Direktor niškog aerodroma podneo ostavku\nJuznaSrbija.info: Dušan Knežević novi direktor niškog aerodroma\nMegafon.co: Direktor niškog aerodroma podneo ostavku\nNiš -- Direktor niškog aerodroma Vladica Đurđanović podneo je neopozivu ostavku na tu funkciju, u danu kada je država i zvanično preuzela upravljanje tim aerodromom...Đurđanović u ostavci podnetoj Skupštini grada Niša navodi da je Gradsko veće pre više od dva meseca donelo predlog o njegovoj...\nDirektor aerodrome “Konstantin Veliki” u Nišu Vladica Djurđanović podneo je danas neopozivu ostavku na tu funkciju, na dan kada je Vlada Srbije I zvanično postala vlasnik ovog jedinog srpskog aerodroma van Beograda...U saoštenju koje je uputio medijima Đrurđanović je podsetio da je Skupština...\nIzvor: JužneVesti.com, 10.Avg.2018, 11:16\nDiplomirani inženjer vazdušnog saobraćaja Dušan Knežević, koji već radi na Aerodromu “Konstantin Veliki”, predložen je za vršioca dužnosti direktora Javnog preduzeća “Aerodrom Niš”. Da bi Knežević seo u fotelju, ovaj predlog moraju da podrže i odbornici niške Skupštine na današnjoj...


Brest Tossini braon | EGGER\n>Brest Tossini braon\nBrest Tossini braon\nH1212 ST33 Primena za štampu 74,86 MB Preuzmite\nH1212 ST33 Primena za CAD programe 12,55 MB Preuzmite\nBrest je stekao popularnost u dizajnu nameštaja. Vrlo elegantan prirodan izgled serije dekora Brest Tossini braon upotpunjen je sedefastom osnovom koja dekoru daje posebnu dubinu. Utisak je dodatno pojačan sinhronizovanom površinom ST33 Feelwood Crafted, koja deluje kao ručno obrađena sa mat porama. Ti posebni efekti izgledaju vrlo autentično i na većim površinama, jer se motiv ponavlja manje puta zahvaljujući XL formatu. Braon boja odlično izgleda u klasičnim kombinacijama sa belim i bež dekorima, ali deluje moderno i sa mnogim sivim tonovima.


Ministar finansija u Vladi Republike Srbije Siniša Mali sastao se danas sa predstavnicima fondacije „Konrad Adenauer Štiftung”, koju je predvodio zamenik generalnog sekretara Gerhard Valers.\nS obzirom na to da Valers učestvuje u formulisanju fondacijskih programa širom sveta, pa i u Srbiji, istakao je da su obrazovanje i ulaganje u inovacije dve veoma značajne oblasti.\nMinistar Mali je upoznao svog sagovornika sa detaljima predviđenih sredstava za inovacije u budžetu za 2020. godinu, kao i sa daljim planovima Vlade na podsticanju inovacija u Srbiji.\n„Mi smo kroz Fond za inovacione delatnosti i Fond za nauku predvideli i izdvojili značajna sredstva za inovacije u budžetu za 2020. godinu“, kazao je Mali i dodao da Vlada Srbije dobro prepoznaje da se budući ekonomski rast zemalja u svetu sve više oslanja na inovacije i najnovije tehnologije.\nMali je naglasio da se dosta radi na olakšavanju poslovanja privrednika i podsetio da je još prošle godine započet rad na poreskim olakšicama kojima se podstiče inovaciona delatnost, kao i da se sa tom praksom nastavlja i u budućnosti.\nMinistar je obavestio sagovornike o makroekonomskim rezultatima, ističući kao značajnu vest da je list „Fajnenšel tajms“ proglasio Srbiju rekorderom po broju direktnih stranih grinfild investicija u prošloj godini, kao i da je Srbija u prvih sedam meseci ove godine privukla za 43 odsto više direktnih investicija nego u istom periodu 2018. godine.\nOn je naveo da u Srbiji posluje veliki broj firmi iz Nemačke i da je u njima zaposleno oko 60.000 radnika.\nFondacija „Konrad Adenauer Štiftung“ juče je zvanično otvorila novu kancelariju u Beogradu a njeni programi se formulišu kao podrška jačanja i produbljivanja političke, ali i svake druge saradnje Nemačke i zemlje u kojoj ta Fondacija funkcioniše i ima svoje sedište.


RS: Milioni na lobiranje, rezultati nepoznati | Centar za nove inicijative\nVlada Republike Srpske samo u prošloj godini potrošila je oko dva i po miliona eura na tajne ugovore za potrebe lobiranja. Entitetsko Ministarstvo za ekonomske odnose i regionalnu saradnju potpisalo je dva takva ugovora sa stranim kompanijama koje, kako je navedeno, za potrebe Vlade, vrše savjetovanje, zastupanje i pružanje konsultantskih usluga.\nNajviše novca je otišlo na lobiranje u Beogradu i Moskvi, potom slijede Brisel i Beč, a Dodikovoj vlasti važna destinacija bio je i Izrael. I dok se novac odlijevao iz kase koju su punili građani, ni njima, a ni analitičarima nije jasno za šta se konkretno lobiralo, ni ko je imao korist od toga.\nLobiranje nije neuobičajena stvar, no ono što rade vlasti u Republici Srpskoj povlači za sobom čitav niz pitanja bez odgovora. Ugovori su tajni, a također nema ni zvaničnih izvještaja koji bi građanima detaljno dočarali šta je zapravo postignuto lobiranjem koje košta milione.\n„Niti jedan opipljiv efeket Dodikovog i lobiranja njegovih struktura u zadnjih pet, šest godina ne može se identificirati ni najsuptilnijim teorijskim analizama. Dapače, cilj je zapravo bio, cilj i danas jeste RS prikazivati kao samostalnu državu, kao prirodni zahtjev i rezultat zahtjeva srpskog naroda na vlastitu državu. Cilj je bio to prikazati prirodnim stanjem i temeljne svjetske centre moći dobiti za tu logiku, a protiv obrane BiH pod, kako kaže Dodik, svaku cijenu jer se radi o neodrživoj, neprirodnoj tvorevini. No, to nije postignuto“, navodi Kukić.\n„Ali ja ne vidim šta je RS dobila. Gdje su investicije? Da li smo tim lobiranjem dobili bolji položaj RS u Briselu, u Vašingtonu? Bojim se da su ovdje uzalud bačene pare za nečiju ličnu promociju i za to da nam neki ljudi bez političke težine iz Vašingtona i iz Brisela pišu kolumne po pojedinim medijima u RS – kako je RS najbolja, najljepša itd. Plaćamo autorske tekstove kojim se promovišu Milorad Dodik i njegova vlada“, kaže Pandurević.\n„Meni je fenomenalno ili paradoksalno da bude predstavnik Izraela u Kozarskoj Dubici, i jedan šeik također, koji su došli onako, tako da je to prilično nasumična stvar – ko koga tu dovodi, zašto“, rekao je Bursać.\nPrethodni članak Angela Merkel najcjenjeniji lider\nSljedeći članak Kome trebaju dva platna prometa u BiH?


► Vučić: Srbija želi u EU, želimo konkretan odgovor\nPredsednik Srbije Aleksandar Vučić rekao je da je na Samitu EU Zapadni Balkan Srbija potvrdila svoje opredeljenje za članstvo u EU.\nDodao je u izjavi za RTS da su tri teme bile dominantne na današnjoj video konferenciji, a to su ekonomski oporavak nakon pandemije, nastavak reformi i proces približavanja EU.\nNema tog nasilja koje neko može da primeni da bi došao na vlast u Srbiji\nPredsednik Srbije Aleksandar Vučić izjavio je večeras da "nema tog nasilja koje neko može da primeni" da bi došao na vlast u zemlji.\nOn je za Radio televiziju Srbije ocenio da su "de fakto četiri meseca prošla u odlaganju" izbora u Srbiji a da to nekome "opet nije dovoljno".\n"Pred nama je teška izborna kampanja. Lično ću se truditi da pozitivnim porukama a ne uvredama i pretnjama kojima sam svakodnevno izložen, pokušam da kao jedan od najodgovornijih, podignem lestvicu na viši nivo", rekao je predsednik Srbije.\nproces proširenja /


Nedim Dervišbegović, Ljudmila Cvetković\nMeđunarodni sud pravde u Hagu je u savjetodavnom mišljenju saopštenom u četvrtak rekao da Deklaracijom o proglašenju nezavisnosti Kosova 2008. godine nije prekršeno međunarodno pravo.\n"Deklaracija od 17. februara 2008. nije prekršila opšte međunarodno pravo," rekao je predsjednik suda Hisashi Owada iz Japana.\nOwada je rekao da je odluka donešena odlukom sudija 10:4. On je također rekao da međunarodno pravo ne sadrži "zabrane proglašavanja nezavisnosti" kao i "da je nadležan da da savjetodavno mišljenje po zahtjevu Savjeta bezbjednosti Ujedinjenih nacija."\nU prisustvu delegacija obje zemlje, koje su predvodili ministri spoljnih poslova Srbije Vuk Jeremić i Kosova Skender Hiseni, Owada je saopštavanje odluke počeo u 15 sati i završio u 16:30.\nHiseni: Očekujem da se Srbija okrene i dođe ka nama\n"Očekujem da se Srbija okrene i dođe ka nama, na razgovore o mnogo pitanja od zajedničkog interesa, i zajedničke važnosti ", rekao je Hiseni Rojtersu, dodajući da takvi razgovori "mogu da se vode isključivo između suverenih država".\nJeremić je izjavio da Srbija nikada neće priznati nezavisnost Kosova i da će nastaviti sa mirnom diplomatskom borbom za Kosovo i da je naredna instanca Savjet bezbjednosti.\nJeremić je također rekao da je najvažnije očuvati mir i stabilnost na teritoriji "cijele pokrajine" i pozvao je građane da, kako kaže, ne nasjedaju na provokacije.\nPravni stručnjaci u Bosni i Hercegovini jedinstveni su u ocjeni da će nakon savjetodavnog mišljenja, pitanje Kosova biti prepušteno politici, odnosno da će države koje nisu priznale nezavisnost Kosova to pitanje u narednom periodu razmotriti.\nCrnogorski zvaničnici očekuju da Srbija promjeni politiku, dok iz opozicije presudu suda u Hagu ocjenjuju iznenađujućom. Nezavisni analitičari iz Crne Gore u mišljenju Međunarodnog suda pravde vide ujedno šansu, ali i opasnost\nTreba njegovati dobrosusjedske odnose sa Srbijom, ali Makedonija prvenstveno treba braniti svoje interese, koji ne počinju samo od dobrosusjedskih odnosa, nego i od unutarnjeg mira i harmonije, kažu makedonski eksperti.\nAidan Hehir, profesor međunarodnih odnosa, sa Univerziteta u Vestminsteru, rekao je za RSE da ne očekuje da će mišljenje Suda imati nepoželjan domino-efekat u regionu Zapadnog Balkana.\nPonašanje zvaničnog Beograda u cijelom slučaju pokazaće koliko država ima osjećaja za realnost, rekla je u razgovoru za RSE u četvrtak ujutro Sonja Biserko, predsjednica Helsinškog odbora za ljudska prava Srbije koja je svojevremeno radila u diplomatiji i ima dobre veze sa beogradskim diplomatskim krugovima.\nSud čini petnaest sudija, osam iz zemalja koje su priznale Kosovo i sedam koje nisu. Jedan od sudija, koji je nedavno zamijenio svog sunarodnika iz Kine, nije imao pravo glasanja.\nMišljenje suda zatražila je Generalna skupština UN na inicijativu Srbije, koja smatra da je proglašenje nezavisnosti Kosova narušilo međunarodni pravni poredak.\nAnalitičari su rekli da problem Kosova neće biti okončan mišljenjem MSP-a, dok svjetska štampa smatra da će mišljenje Međunarodnog suda pravde imati dalekosežne posljedice ne samo po Kosovo već i ostale etničke sukobe širom planete.\nTokom rasprave koja je trajala od 1. decembra do 11. decembra 2009. godine, 14 država je, uz vlasti u Prištini, podržalo kao legalnu deklaraciju nezavisnosti, dok je 12 zemalja, pored Srbije, tvrdilo da je time prekršeno međunarodno pravo.


Ponovo pobednik: Opel Zafira je šampion vrednosti za 2018. - PLUMRACE\n20. 06. 2018. Comments (0) Views: 494 Industrija\n• Stručnjaci Schwacke-a ponovo potvrđuju da je rezidualna vrednost kompaktnog vana vodeća u klasi\n• Opel ADAM i Insignia Grand Sport su takođe na podijumu\n– Opel Zafira je najbolji primer koliko su pouzdana vozila iz Riselshajma. Naš kompaktni van briljira ne samo sa prilagodljivim konceptom sedišta za do 7 putnika, već i sa zadržavanjem svoje vrednosti. Naša posvećenost je da napravimo najsavremenije automobile i tehnologije koji su pristupačni našim kupcima. Ovo uključuje i troškovnu efikasnost. I eksperti iz Schwacke-a su potvrdili da se Zafira zaista isplati – rekao je Jirgen Keler (Jürgen Keller), izvršni direktor za prodaju, marketing i postprodaju u Nemačkoj na ceremoniji dodele nagrada u Berlinu.“\n1 Opel Zafira Business Innovation 1.6 turbo sa direktnim ubrizgavanjem sa 147 kW/200 ks i Start/Stop sistemom(NEDC potrošnja goriva: grad 9,0-8,6 l/100 km, otvoreni put 6,0-5,8 l/100 km, kombinovana vožnja 7,1-6,8 l/100 km, 164-157 g/km CO2)\n2 Opel ADAM 1.2 sa 51 kW/70 ksi Start/Stop sistemom (NEDC potrošnja goriva: grad 6,3 l/100 km, otvoreni put 4,1 l/100 km, kombinovana vožnja 4,9 l/100 km, 116-115 g/km CO2)\n3 Opel Insignia Grand Sport 1.6 ECOTEC dizelsa 81 kW/110 ksi Start/Stop sistemom (potrošnja goriva merena po WLTP i pretvorena u NEDC standard: grad 5,2 l/100 km, otvoreni put 3,9 l/100 km, kombinovana vožnja 4,4 l/100 km, 116 g/km CO2)\nTagovi: opel zafira\n» Industrija » Ponovo pobednik: Opel Zafira je šampion vrednosti za 2018.\n„Peglanje“ Strelišta za nastavak šampionata\nJenić i Tošić najbrži u finalnom izdanju na Ada Huji\n1. 09. 2019.\nFinale u znaku prevrtanja i prekida\nTrijumf Šljivića na novinarskom reliju\nMilovan Vesnić uoči aktuelne sezone


Uskoro video-veze, bez odlaska u banku - Biznis i Finansije\nHome\tVestiEkonomija\tUskoro video-veze, bez odlaska u banku\nby bifadmin 22. marta 2019.\n„Naša očekivanja su da bi u narednih nekoliko nedelja, od finansijskih institucija, mogli da dobijemo prvo obaveštenje o nameri da uspostave poslovni odnos sa klijentima i putem video-veze, bez odlaska u banku“, kažu za Kamaticu u Narodnoj banci Srbije (NBS). Od tog momenta, pa dok zvanično ne ponude tu uslugu klijentima mora da prođe najmanje 30 dana.\n„Pod ovom uslugom ne podrazumeva se samo plaćanje računa sistemom za prepoznavanje lica, već uspostavljanje poslovnog odnosa sa finansijskom institucijom putem video-veze, u realnom vremenu, bez potrebe odlaska na šalter ili u poslovne prostorije banke ili bilo koje druge finansijske institucije. Postupak video identifikacije je alternativa identifikaciji klijenta pri uspostavljanju poslovnog odnosa u poslovnim prostorijama, uvidom u ličnu kartu ili drugi lični dokument. Dakle, ovaj postupak se sprovodi pri uspostavljanju novog poslovnog odnosa, na primer otvaranja tekućeg računa u banci i predstavlja samo jedan segment postupka uspostavljanja poslovnog odnosa, i to isključivo onaj koji se tiče identifikacije klijenta“, objašnjavaju u Narodnoj banci Srbije.\nTvrde da su zakonom propisali sve mere i uslove kako bi klijenti bili zaštićeni od eventualnih zloupotreba. Pa tako, finansijske institucije koje uvedu sistem poslovanja video vezom moraće da obezbede zasebne prostorije koje imaju neprekidni video nadzor, zaposlene koji su prošli obuku i tehnička rešenja koja obezbeđuju neprekidan prenos slike i zvuka, i to visokog kvaliteta, kao i potpuno šifrovanje komunikacije između klijenta i finansijske institucije, kao i povezanost sa izvorom tačnog vremena i snimanje postupka. Iako neke banke tvrde da je ovaj novi vid komunikacije klijent-finansijska institucija košta, u NBS kažu da su ulaganja minimalna jer se mogu koristiti i već postojeća i svima dostupna rešenja na tržištu, kao što su Skajp ili Viber. Sa druge strane, klijent mogu da koristi bilo koji elektronski uređaj s kamerom, kao što su računar, tablet, mobilni telefon, i nisu potrebna nikakva dodatna ulaganja.\nNBS će ceo postupak i kontrolisati, i kako kažu, ako se ispostavi da neka finansijska institucija na terenu ne ispunjava sve propisane uslove biće joj naloženo da prekine sa pružanjem usluge video-veze i biće obrisana sa zvanične internet stranice NBS.\nRazgovor sa bankom na srpskom i engleskom jeziku\nNBS je propisala da se razgovor između banke i klijenta može obavljati na srpskom, i u izuzetnim situacijama engleskom jeziku. Za obavljanje razgovora na engleskom jeziku bankarski službenik mora da poseduje nivo znanja C1, kao i da za to ima sertifikat koji je izdala ovlašćena ustanova za učenje stranih jezika ili akreditovani filološki fakultet.\nIzvor: Kamatica, NBS


Ćorić: Nastaviti kontinuitet rasta\n09.01.2022. / 12:35\nBANJALUKA – Predsjednik Privredne komore Republike Srpske Pero Ćorić najavljuje da će 2022. biti godina problema i izazova, te da je vrlo bitno da se nastavi kontinuitet rasta ili da se bar zadrži na nivou prethodne godine.\n“U prošloj godini uspjeli smo da se vratimo na nivo iz 2018. godine, o čemu govore i parametri kao što su to ostvareni izvoz i nivo prihoda koje je naplatila Poreska uprava. Tu godinu treba uzeti kao reper. Podsjetio bih da je 2019. godina bila izuzetno loša, a još lošija je bila 2020. godina zbog svega što je pandemija virusa korona nosila sa sobom”, kaže Ćorić.\nOn ističe da se među probleme mogu ubrojiti i energenti, čije su cijene enormno porasle i pored činjenice da njihova potrošnja nije povećana – činjenica da je potrošnja energenata konstantna, a da cijene rastu, govori da tu nisu zastupljeni tržišni principi ponude i tražnje, već neki drugi princip.\n“Da li je to odnos globalnih kretanja, globalnih odnosa Kine, SAD, EU? U svakom slučaju, posljedica svega toga je enorman rast cijena energenata, što pogubno utiče na privredu”, navodi Ćorić.\nOn napominje da su sve to, uz minimalnu platu, elementi koji ulaze u kalkulaciju svakog proizvoda.\nĆorić navodi da su privrednici kalkulisali da će biti povećanja cijena električne energije, što niko nije sporio, podsjetivši da je kroz ranije razgovore bilo riječi o tome da će cijena električne energije rasti od pet do 10 odsto maksimalno u nekih pet do 10 godina kako bi se došlo do tržišne cijene.\n“Sada smo došli do činjenice da je cijena električne energije povećana više od toga i to sigurno nije ukalkulisano u proizvod i sigurno da će zarada preduzeća biti manja za taj dio koji nije bio predvidiv”, kaže Ćorić.\nOn smatra da će rasti i cijena rada, a što pokazuje i prosječna plata u Srpskoj, koja je prema posljednjem izvještaju statistike 1.027 KM, za razliku od 2020. godine, kada je bila manja.\nKada su pitanju repromaterijali, osim činjenice da su rasle njihove cijene, javio se još jedan problem, a to je da ih nema.\n“Rokovi dobave su i te kako produženi, a privrednici sada moraju bukirati robu za narednih šest mjeseci i neku avansno plaćati, što će u narednom periodu pogoršati i samu likvidnost preduzeća. Zato će mnogi morati posezati za novčanim sredstvima u bankama kako bi to isfinansirali i obezbijedili siguran kontinuitet proizvodnje”, navodi Ćorić.\nOn ističe da u tom pravcu bankarski sektor treba biti u funkciji privrede, kao i da u punom kapacitetu mora pomoći i Garantni fond, odnosno garantni program koji se već pokazao kao izuzetno dobar i fleksibilan u smislu poboljšanja uslova.\nĆorić podsjeća da je Privredna komora podržala Program ekonomskih reformi, koji je usvojila Narodna skupština Republike Srpske na sjednici u decembru 2020. godine i u kojem je usvojen najveći dio zahtjeva Privredne komore, uz molbu i apel Vladi Srpske da se sačini akcioni program u kojem će se odrediti nosioci aktivnosti i period realizacije sadržaja tog dokumenta.\n“U fokus Programa ekonomskih reformi, u čiju izradu se Privredna komora uključila još u formi nacrta, stavili smo teme koje su najbitnije za privredu, kao što su rasterećenje privrede, rasterećenje cijene rada, s obzirom na to da je u posljednje vrijeme evidentan nedostatak radne snage i da su privrednici pod pritiskom za povećanje plata, te rasterećenje rada kao jednog od uslova za povećanje plata”, navodi Ćorić.\nPrivredna komora predložila je nekoliko elemenata za smanjenje opterećenja, a Vlada Republike Srpske reagovala je smanjenjem zbirne stope dopriniosa sa 32,8 na 31 odsto.\nMeđu prioritete je ušla i digitalizacija privrede, osavremenjivanje novih tehnologija, što je jedan od uslova konkurentnosti privrede Republike Srpske i jedan od načina kako da se zamijeni nedostajuća radna snaga, jer je evidentno da je to kurs koji je zauzela privreda EU i koji daje rezultate.\n“Sljedeći prioritet koji smo postavili i koji je ušao u Program ekonomskih reformi jeste obrazovni sistem. Zakonom je uveden dualni sistem obrazovanja i Privredna komora je dobila određene nadležnosti”, ukazuje Ćorić.\nOn kaže da je Privredna komora za potrebe dualnog obrazovanja izvršila obuke mentora i trenera, te utvrdila smjernice za preduzeća.\nSmanjenje parafiskalnih nameta i revizija procedura, takođe, ušlo je u Program ekonomskih reformi\nPredsjednik Privredne komore Republike Srpske Pero Ćorić u tom smislu kaže da je u prvoj fazi koja se odnosi na Projekat optimizacije administrativnih procedura i formalnosti, od ukupno notirane 924 procedure, usvojeno ukidanje 40, dok su 232 predviđene za pojednostavljenje, te ostaju 544, a nije obrađeno 138.\n“To je samo prvi korak. Zaključak Savjeta za provođenje ovog projekta jeste da ide druga faza da se tačno uradi i definiše ko je donio određenu administrativnu proceduru, po kojem zakonu, šta je cilj i koji su efekti”, naglašava Ćorić.\nPrivredna komora zalaže se i za redukciju u javnoj upravi i za restrukturisanje i vraćanje na tržišni način poslovanja javnih preduzeća, koja treba staviti u funkciju razvoja društva u cijelosti. Srna\nTagovi: pero coricprivredna komora rs\nĆorić: Važno suzbiti inflaciju\n27.12.2021 | 12:46\nDržavni podsticaji nisu iskorijenili sivu ekonomiju u Srpskoj


Odlaganje zakona već nas košta 250 miliona dolara › Made-in-Germany.rs\nNovi Zakon o radu trebalo je da bude usvojen do kraja 2013. godine, kada su po hitnom postupku u Skupštinu Srbije upućeni i predlozi izmena zakona o privatizaciji i stečaju.\nNakon dogovora premijera Dačića, vicepremijera Vučića i sindikata, doneta je odluka da se usvajanje ovih zakona odloži. Tako je odlučeno u ponedeljak, a već u sredu Svetska banka je stopirala Srbiji kredit od 250 miliona dolara. Samo na ovaj način izgubili smo novac kojim je Vlada planirala da zakrpi 14 posto rupa u budžetu, piše današnji „Blic“.\nEkonomista Milojko Arsić objašnjava da će nas neusvajanje zakona o radu, privatizaciji i stečaju koštati koliko i gradnja dva mosta Zemun-Borča. Kako kaže, zajam Svetske banke, manji priliv stranih direktnih investicija i cena po kojoj će se Srbija zaduživati glavni su kanali kroz koje ćemo platiti odlaganje reformskih zakona.\n– Vlada je planirala ulaganja od oko milijardu evra, a sada bi ona mogla biti manja za oko 300 miliona evra. Sem toga, kada finansijski investitori čuju da nam Svetska banka nije odobrila kredit, ali i da nam je smanjen kreditni rejting, to će im biti signal da nam traže još veće kamate – smatra profesor Arsić.\nOn navodi da ove godine Srbija treba da se zaduži za oko šest milijardi evra, a da za pet milijardi još uvek nije ugovorena cena kredita, pa procenjuje da bi odluka Svetske banke mogla da podigne kamatu u proseku za 0,5 posto, što bi stvorilo dodatni trošak od 25 miliona eura. Arsić veruje da ćemo zajam Svetske banke, ipak dobiti u zadnjem kvartalu ove godine.\nU Ministarstvu finansija takođe veruju da je za zajam samo pomeren datum, dok u Svetskoj banci kažu da će pregovori o zajmu početi čim se zakoni usvoje.\nMinistarstvo privrede oglasilo se povodom jučerašnjeg protesta sindikata metalske struke i radnika preduzeća u restrukturiranju u Beogradu, sa ocenom da su protesti sindikata politički instruisani u cilju potpunog zaustavljanja reformi.\n„Protest protiv donošenja zakona o privatizaciji i stečaju i prekjučerašnji štrajkovi, ali i sve dosadašnje sindikalne aktivnosti, poput bojkotovanja javne rasprave povodom izrade Nacrta zakona o radu, direktno su instruisani od političkih partija“, navodi se u saopštenju. Kako je Ministarstvo ocenilo, „cilj je zaustavljanje započetih reformi kako bi se zadržale partijske i sindikalne privilegije u javnom sektoru. Ministarstvo privrede zahteva od Vlade da do 1. februara zakaže vanrednu sednicu Skupštine na kojoj bi se raspravljalo o predlozima zakona o privatizaciji i stečaju“.\nInače, zbog povlačenja spornih zakona iz skupštinske procedure, i kako kaže „zbog zaustavljanja reformi“, Ministar privrede Srbije Saša radulović podneo je juče ostavku na tu funkciju.


Savremeni ruski filmovi u Srbiji - 17.10.2019, Sputnik Srbija\nSavremeni ruski filmovi u Srbiji\n„Dani ruskog filma“ u Srbiji počeće 24. oktobra svečanom manifestacijom u Jugoslovenskoj kinoteci u 19 časova. 17.10.2019, Sputnik Srbija\n14:54 17.10.2019 (Osveženo: 13:44 24.01.2022)\n© FotoDani ruskog filma u Srbiji\n„Dani ruskog filma“ u Srbiji počeće 24. oktobra svečanom manifestacijom u Jugoslovenskoj kinoteci u 19 časova.\nBiće predstavljeno sedam savremenih ruskih filmova. Publika će imati priliku da se upozna sa ruskim filmskim stvaraocima i glumcima koji će predstaviti svoje filmove.\nFilmski forum biće održan uz učešće Međunarodnog društvenog Fonda jedinstva pravoslavnih naroda, podršku Ministarstva kulture Ruske Federacije, Saveza filmskih stvaralaca Ruske Federacije, Predstavništva Rossotrudničestva u Srbiji, Grada Beograda i Jugoslovenske kinoteke.\nManifestaciji otvaranja će prisustvovati ambasador Rusije u Srbiji Aleksandar Bocan-Harčenko, rukovodilac predstavništva Rossotrudničestva u Srbiji Nadežda Kuščenkova, predstavnici ruske i srpske kinematografije, kao i srpski zvaničnici.


Ostalo vam je još 24 sata | Beograd Noću\nOstalo vam je još 24 sata\nOstalo vam je još 24 sata.\nOstao vam je još jedan dan, a posle pravac u najbolji provod. Ukoliko još uvek niste odlučili gde biste mogli da provedete vikend koji predstoji, mi ćemo vam pomoći. Za sve ljubitelje kafansko-klupskog provoda i kvalitetnog repertoara, iz ponude izdvajamo fantastični klub Carski Lov, na Adi Huji.\nOve subote 10. maja, spremite se za fenomenalni dvojac koji će vas raspametiti! Nikola Bardak i fantastična Aleksandra Marjanović ove večeri napraviće potpuni haos! Ova mlada pevačica učesnica je Zvezde Granda, a u svojoj pevačkoj karijeri je nastupala uglavnom kao slobodnjak tj. ne uvek sa istim bendom. Dođite da čujete kako Aleksandra "zadaje" svim pevačima domaći zadatak!\nBesplatno izvršite rezervaciju putem vašeg omiljenog vodiča kroz noćni život prestonice –beogradnocu.com, odnosno putem našeg korisničkog Call Centra 063 33 33 44 ili 063 34 34 33 ili Online. Ukoliko nas budete redovno pratili uvek ćete prvi saznati najnovije informacije u vezi sa noćnim životom Beograd.


Počela velika prolećna akcija čišćenja Beograda | Energetski portal Srbije\n20.04. 2018 Srbija | Održivi razvoj\nGradonačelnik Beograda Siniša Mali prisustvovao je juče početku velike prolećne akcije čišćenja grada, koja je započeta na opštini Palilula, na levoj obali Dunava. Mali je istakao da su građani od početka godine prijavili čak 350 divljih deponija koje će u narednih nekoliko meseci biti očišćene.\nGradonačelnik je podsetio da je grad u prethodne tri godine sanirao više od 2.000 divljih deponija. Danas smo započeli veliku prolećnu akciju čišćenja grada, naveo je Mali, koju sprovodimo četvrtu godinu zaredom. Ove godine građani su identifikovali 350 novih deponija zbog čega smo danas ovde na Paliluli zajedno sa direktorima JKP „Gradska čistoća” i JVP „Beogradvode”, ali i našim gradskim službama koje će zajedno sa građanima raditi na čišćenju ovog dela naselja. Apelujem na sugrađane da se, nakon što gradske službe očiste teren na kojem se nalazi divlja deponija, potrudimo da lokacija ostane čista. Slika divljih deponija ne može da bude slika Beograda, jer ovaj grad je mnogo čistiji i kvalitetniji za život nego što se pogledom na ovakva mesta može zaključiti, rekao je Mali.\nOn je pozvao građane da se pridruže akciji prolećnog čišćenja grada, ali je isti apel uputio i društveno odgovornim kompanijama. Akcija će ove godine trajati do kraja leta, malo duže nego obično, a mogu da poručim da će sigurno biti nastavljena u narednim godinama. Nedavno smo kod Pančevačkog mosta počeli da sređujemo veliku deponiju sa koje je odneto 4.000 kubnih metara smeća, a još toliko će sigurno biti odneto u danima koji su pred nama. Po završetku posla postavićemo ogradu kako bi sprečili bilo koga da baca smeće ili bilo koju drugu vrstu otpada. U ponedeljak počinje sređivanje deponije na Širokom putu u Surčinu koja nije sređivana 30 godina, dodao je Mali i rekao da će taj posao biti urađen na inicijativu građana Surčina.\nGradonačelnik je istakao da je za građane Beograda izuzetno bitno da proces sanacije i uređenja deponije Vinča ide svojim tokom. Do kraja godine započećemo izgradnju postrojenja koje će prerađivati komunalni, tačnije čvrsti otpad. Investicija je vredna 300 miliona evra, prošle godine je potpisan ugovor, dok se tokom tekuće očekuje završetak potrebne dokumentacije. To je konačno rešenje velikog problema, sa jednom kineskom kompanijom smo uveliko odmakli sa projektom i pregovorima oko izgradnje fabrike za preradu otpadnih voda u Velikom selu. To su strateške stvari i nakon realizacije tih projekata, Beograd će za nekoliko godina biti potpuno drugačiji u ekološkom smislu, rekao je Mali.\nPočela izgradnja postrojenja za odsumporavanje dimnih...


Kako se formira cijena goriva i koliki je profit “naftaša” u BiH (INFOGRAFIKA) | Portal 072info\n11/05/2015 11/05/2015 u 22:19\nKako se formira cijena goriva na benzinskim pumapa u Bosni i Hercegovini te kada očekivati pad ili rast cijene ovog energenta jedno je od najvažnijih pitanja za sve vlasnike putničkih i teretnih vozila.\nNaftni distributeri u BiH slobodno formiraju cijene goriva pri tome određujući svoje profitne marže. Iz Federalnog ministarstva trgovine su za Faktor.ba naveli da iako bi distributeri trebali da smanje cijene kad god mogu, oni ipak prate da ne prave prevelike međusobne razlike. Na nivou kantona se većinom drže iste cijene i posluje se skoro na principima kartelskog poslovanja, kažu u ministarstvu.\nU Udruženju prometnika naftnih derivata FBiH pak smatraju da su cijene goriva transparentne kao ni u jednom drugom sektoru te da nemaju šta kriti. Milenko Bošković, predsjednik ovog udruženja, kaže da su cijene goriva u BiH među najnižim u regionu te da proizvođači formiraju korektne cijene ovog energenta.\nTragom ovih tvrdnji, istražili smo kako se formira cijena goriva, koji faktori utiču na rast ili pad cijene goriva te koje su profitne marže vodećih distributera.


Vestervele: Prepoznajemo zalaganje Srbije\nVestervele: Prepoznajemo zalaganje Srbije\n„Prepoznajemo zalaganje Srbije i Kosova na implementaciji političkog dogovora i pozdravljamo njihovu spremnost da primene sporazum o normalizaciji odnosa”, izjavio šef nemačke diplomatije u Luksemburgu.\nNedelja u kojoj će Evropska unija odlučivati o početku pregovora o članstvu sa Srbijom počela je sastankom Saveta ministara spoljnih poslova u Luksemburgu. Pored goruće situacije u Siriji i načina za zaustavljanje tamošnje krize, evropski šefovi diplomatija razgovaraće i o Bliskom Istoku, dešavanjima u Turskoj i Afganistanu. Šefica evropske diplomatije, Ketrin Ešton, koja predsedava Savetu ministara, dodaje:\n„Podneću i izveštaj i o progresu Srbije i Kosova. Premijeri su bili na sastanku kod mene prošle nedelje. Ta tema će biti uveliko zastupljena u sutrašnjim razgovorima Saveta, ali važno je i da šefovi diplomatija to razmotre.“\nEšton je tako najavila jednu od glavnih tema sutrašnjeg Saveta ministra opštih poslova, koji bi trebalo da formulišu odluku o sledećem koraku Srbije na putu evrointegracija. Iz irskog predsedavanja EU već je izneto očekivanje da će ministri u utorak biti u mogućnosti, i bez konačnog glasanja nemačkog Bundestaga, koje je zakazano za 27.06, da donesu pozitivnu odluku o početku pristupnih pregovora sa Srbijom, odnosno pregovora o Sporazumu o stabilizaciji i pridruživanju sa Kosovom.\nNemački šef diplomatije, Gido Vestervele, dolazeći na sastanak u Luksemburg ocenjuje:\n„Želim jasno da kažem da pozdravljamo spremnost i energiju koju Srbija i Kosovo pokazuju u primeni sporazuma o normalizaciji odnosa. Možemo da vidimo zalaganje i Srbije i Kosova u primeni političkog dogovora i ja to prepoznajem.“\nNe želeći da spekulišu oko mogućeg ishoda, odnosno formulacijom odluke zemalja članica, kada je početak pristupnih pregovora Srbije u pitanju, u EU pozdravljaju napredak u dijalog Beograda i Prištine. U Briselu se sada se očekuje „pozitivan evropski odgovor“ i podrška daljoj normalizaciji odnosa Srbije i Kosova.\nKomesar za proširenje EU, Štefan File i visoka predstavnica Ketrin Ešton, u svom pismu u petak (21.06.) pozvali su zemlje članice, da odlukom o napretku u procesu evrointegracija Srbije i Kosova podrže i “strateški zaokret” u regionu. Švedski šef diplomatije, Karl Bilt, ocenio je da je EU „strateška celina koja ima stratešku politiku“, u kojoj je proširenje jedan od najuspešnijih i najvažnijih instrumenata:


Poređenje Kosova i BiH da bi Srbija ubijedila građane da nije najveći gubitnik – Radiobosna.net\nPoređenje Kosova i BiH da bi Srbija ubijedila građane da nije najveći gubitnik\n“Brisanje“ granica na Balkanu radi stvaranja „velikih“ država nije moguće bez sukoba, upozoravaju analitičari, komentirajući nove nesuglasice između Beograda i Prištine i poređenje Kosova s Republikom Srpskom.\nSrbijanski zvaničnici oštro su reagirali na izjavu kosovskog premijera Ramuša Haradinaja da je granica između Kosova i Albanije „izbrisana na osnovu šengenskih principa”. Ministar odbrane Aleksandar Vulin u tome vidi pokušaj stvaranja „Velike Albanije” koja „ne može biti stvorena bez sukoba na čitavom Balkanu, ne samo sa Srbijom“. Srbijanska premijerka Ana Brnabić optužila je Prištinu da ugrožava regionalnu stabilnost koristeći priliku da poredi Kosovo i bosanskohercegovački entitet Republiku Srpsku (RS). „Očigledno su granice na stolu i sada imamo da za neke mogu da budu, a za Republiku Srpsku ne mogu“, kazala je Brnabić.\nKomentirajući za Deutsche Welle nove priče o brisanju i prekrajanju granica na Balkanu, kopredsjednik Igmanske inicijative za Srbiju Aleksandar Popov podsjeća na tezu bivšeg britanskog diplomate i geopolitičara Timothya Lessa da bez nacionalnih država – „Velike Srbije”, „Velike Albanije” i „Velike Hrvatske” – neće biti mira na Balkanu te upozorava na pogubnost takvog scenarija koji, kako ističe, nije moguć bez novih sukoba.


SEVERNA KOREJA: Lider bacio teču izdajnika psima\nSEVERNA KOREJA: Lider bacio teču izdajnika psima\nPoznati detalji ubistva Čang Song Teka, koga je Kim Džong Un pogubio zbog izdaje. Nateran je da se svuče, pa bačen u kavez u kome ga je čekalo 120 pasa izgladnjivanih danima.\nPočetkom decembra severnokorejski vođa proglasio je svog teču Čang Song Teka izdajnikom i naredio njegovo pogubljenje. Nepun mesec kasnije, u javnost su, bar po pisanju kineskih medija, procureli detalji monstruoznog ubistva. U pitanju je “kuan džu” – egzekucija psima, a sve je posmatrao Kim Džong Un sa 300 oficira, kao da gledaju pozorišnu predstavu!\nNesrećni čovek i pet njegovih pomagača pogubljeni su na jeziv način. Skinuti su goli i bačeni u kavez. Tamo ih je dočekao čopor od 120 izgladnelih i polubesnih pasa koji su ih pojeli! Sve je trajalo jedan sat, a oficiri koji su svemu tome prisustovali dovedeni su sa ciljem da bi bili upozoreni šta i njima može da se desi u slučaju da posumnjaju u svog vođu.\nŠezdeset i sedmogodišnji Čang Song Tek bio je po moći drugi čovek Severne Koreje. Pogubljen je po optužbi da je kriv za korupciju i izdaju, kao „najveći izdajnik svih vremena“ i „prezrivi ljudski ološ gori od psa“. Za razliku od prethodnih političkih zatvorenika, koji su streljani, očigledno je “kuan džu” rezervisana za najomrženije u severnokorejskom društvu. U novogodišnjoj poruci građanima Severne Koreje, Kim Džong Un poručio je sunarodnicima da je “partija odlučno uklonila loše unutrašnje elemente”. Navodno, nekoliko članova rodbine poslato je u radni kamp.\n– Pravovremena i precizna odluka da se očiste antipartijski i antirevolucionarni elementi, u velikoj meri je pomogla da se učvrsti solidarnost unutar naše partije – rekao je Kim , i dodao da je “prljavština eliminisana”.\nIzjavom na televiziji severnokorejski diktator je prvi put kritikovao svoj teču, koga je pogubio 12.decembra.


Nova transakcija u domaćoj naftnoj privredi: Rusi kupili deset benzinskih pumpi "Zovko" - Akta.ba\nNova transakcija u domaćoj naftnoj privredi: Rusi kupili deset benzinskih pumpi "Zovko"\n11.05.2009. 10:08 / Izvor: Oslobođenje\nRuska Optima grupa, vlasnik Naftne industrije RS-a, kupila je za 25 miliona maraka lanac benzinskih pumpi Zovko u Federaciji BiH i distriktu Brčko, saznaje Pres RS-a u odlično obaviještenim poslovnim krugovima.\nRusi su dobro odriješili kesu za deset Zovkinih benzinskih pumpi, jer je to prva faza proširivanja poslova i na Federaciju BiH i ovladavanja tržištem cijele BiH, piše Press Online.\nOptima grupa, firma kćerka ruskog vlasnika Rafinerije nafte u Brodu i Modriči, sa sjedištem u Banjoj Luci, transakciju sa jednim od najbogatijih Hrvata u BiH Ivicom Zovkom realizovala je prošle nedjelje. Kupovinom lanca Zovko, sa sjedištem u Žepču, u srednjoj Bosni, Rusi na velika vrata ulaze na federalno tržište, budući da Zovko slovi za jednog od vodeći distributera nafte u tom entitetu. Vlasnik kompanije Zovko, naime, raspolagao je sa 10 benzinskih pumpi i bio je jedan od najznačajnijih distributera naftnim derivatima u Federaciji.\nSlavko Šćepanović, direktor Optima grupe, koja rukovodi prodajom goriva iz Broda, potvrdio je Presu RS-a da je novi vlasnik NIRS-a kupio lanac Zovko, ali nije želio da otkriva detalje kupovine.\n"Kupili smo 10 njihovih pumpi, od čega je osam na području FBiH, a dvije u distriktu Brčko", kaže Šćepanović. Time je ukupan broj pumpi ruskog Njeftgazinkora u BiH, koji je privatizovao bivšu Naftnu industriju RS-a (Rafinerija nafte, lanac pumpi Petrol i Rafinerija ulja) porastao na 88, piše Press Online.


STARI ZNANCI Borba za plasman na Euro 2020.\nNaša selekcija bit će domaćin u polufinalu\nMajkl O'Nil: Bio razočaran nakon visokog poraza od Njemačke\nMajkl O'Nil (Michael O'Neill), selektor reprezentacije Sjeverne Irske, bio je razočaran nakon visokog poraza njegove ekipe od Njemačke u Frankfurtu (6:1) u sklopu posljednjeg kola kvalifikacija za Evropsko prvenstvo.\nNaglasio je, ipak, kako ne vjeruje da će ovaj debakl ostaviti trag na igračima te da će biti potpuno spremni za utakmicu polufinala plej-ofa Lige nacije protiv BiH.\n- Nedostajalo nam je pet-šest prvotimaca, naravno da se to osjeti protiv reprezentacija kao što su Njemačka ili Holandija. No, iskreno se nadam da će svi naši ključni fudbaleri, kad na red dođe utakmica protiv BiH u martu, biti spremni - rekao je O'Nil.\nNaglasio je kako prednost domaćeg terena ne bi trebala biti velika prevaga na strani "Zmajeva".\n- Već smo igrali protiv njih u Sarajevu tako da znamo šta možemo očekivati. To će biti teška utakmica, ali osjećam da možemo pobijediti. Istina je da smo u Ligi nacija prošle godine izgubili obje utakmice protiv BiH, ali smo u prvoj, kod kuće, bili dominantni, dok smo i kao gosti stvorili nekoliko dobrih prilika. Definitivno vjerujemo da sada možemo pobijediti - zaključio je O'Nil.\nPodsjećamo, "Zmajevi" su s Sjevernom Irskom igrali upravo u UEFA B Ligi nacija i slavili oba puta. U Belfastu su izabranici Roberta Prosinečkog pobijedili rezultatom 2:1, a na Grbavici sa 2:0.\nMichael O'Neill Sjeverna Irska Baraž Lige nacija Nogometna reprezentacija BiH


Na današnji dan: 1. januar - Pokazivač\n1823 – Rođen je mađarski pesnik Šandor Petefi, jedan od vođa nacionalnog pokreta 1948. Otac mu je bio Srbin Stevan Petrović, a Šandorovo kršteno ime je Aleksandar. Smatra se najtalentovanijim i najboljim mađarskim lirskim pesnikom XIX veka. Njegova poezija je imala veliki uticaj na južnoslovenske pesnike, posebno na Đuru Jakšića i Jovana Jovanovića Zmaja.\n1915 – Rođen je srpski pisac Branko Čopić, nastavljač tradicije seoske pripovetke srpskog realizma (Kočić, Ćorović, Veselinović). Humorista, autor rodoljubive i dečije poezije, jedan je od najplodnijih i najpopularnijih jugoslovenskih pisaca u periodu posle Drugog svetskog rata. Godine 1984. izvršio je samoubistvo („Pod Grmečem“, „Doživljaji Nikoletine Bursaća“, „Gluvi barut“, „Osma ofanziva“, „Bašta sljezove boje“).\nPrethodni tekstNovogodišnja priča Mome Kapora\nSledeći tekstVic dana: Mače i karte


Kulturno prosvetna zajednica je ustanova u oblasti kulture, posluje kao javna služba, osnovana je 12. jula 1995. godine, osnivač je Skupština opštine Žitište.\nPetrovdan, tačnije 12. jul je ujedno i dan Kulturno prosvetne zajednice, redovno se slavi i obeležava. Naša ustanova bavi se pomaganjem i organizovanjem rada amatera u oblasti kulture, na teritoriji opštine Žitište.\nU organizaciji Kulturno prosvetne zajednice, aktivno radi dvanaest kulturno umetničkih društva, tri mešovita hora odraslih, likovna grupa "Mala pruga" koja okuplja četridesetak slikara amatera, trinaest aktiva žena, koji neguju tradicionalne načine pripreme hrane po starim receptima, stare zanate i izradu ručnih radova.\nKPZ Žitište takođe organizuje smotre amatera u oblasti muzičkog i folklornog stvaralaštva dece i odraslih, kao i organizovanje recitatorskih, dramskih i horskih smotri.\nAmateri opštine Žitište, svake godine učestvuju na pokrajinskim i republičkim smotrama, gde dostojno prezentuju svoje mesto i opštinu.\nKulturno prosvetna zajednica u protekloj godini, pored pomenutih aktivnosti, uspešno je organizovala i sledeće:\n- Susrete veterana folklora, „Spomenar”\n- Festival dečijih folklornih ansambala, „U Žitištu, na žitnici”\n- Susrete dece opštine Žitište, „Znam i ja”\n- Manifestaciju, „Međunarodni dan seoskih žena”\n- Opštinske smotre\n- „Opštinski školski vašar”\n- Likovnu koloniju\n- Radionice za udruženje žena\n- Dramske seminare za nastavnike i vaspitače\n- I kao suorganizator, naša ustanova učestvovala je u kulturno turističkoj manifestaciji „Pile Fest”\n- Svečani kulturni program povodom dodele „Vukove diplome” i dana opštine.\nKPZ Žitište uspešno sarađuje sa svim mesnim zajednicama na teritoriji opštine Žitište, redovno im pomaže u organizovanju seoskih slava, knjigovodstvena služba vodi knjige svim mesnim zajednicama sa teritorije opštine Žitište, takođe radi knjigovodstvene usluge za više od sedamdeset udruženja građana.\nZaštitni znak Kulturno prosvetne zajednice je skultura „Penelopa”, koja krasi park pored osnovne škole „Sveti Sava” u Žitištu.\nKulturno prosvetna zajednica Žitište u potpunosti ostvaruje ciljeve bogađenja kulturnih sadržaja na teritoriji opštine Žitište. U protekloj godini uspela je da realizuje isplanirano, svoj rad u kulturnoj delatnosti nastaviće i dalje da razvija, jer su potrebe za kulturom iz dana u dan sve veće i raznovrsnije.


[Intervju] DRAGAN ŠUTANOVAC: Demokratska stranka je iskreno i bez kalkulacija podržala Sašu Jankovića (VIDEO)\nU prisustvu velikog broja ljudi, prijatelja i kolega, predsednički kandidat Saša Janković, proteklog vikenda održao je svoj prvi predizborni skup.\nU novobeogradskoj Hali sportova, pred nekoliko hiljada ljudi, punu podršku Jankoviću u trci za predsednika Srbije, pružile su i stranke opozicije, a među njima i Demokratska stranka.\nLider ove stranke, Dragan Šutanovac sa bine poručio je da Srbija može biti uređeno mesto za život.\n„Naš zadatak je da pokrenemo promene, vratimo državu njenim građanima i omogućimo dostojan život čoveku. Ne postoji građanin zbog države, već država zbog građana. Oni zaslužuju predsednika kome Srbija nije usputna stanica, a mesto predsednika rezerva pozicija. Saši Srbija nije usputna stanica“, kazao je Šutanovac.\nNakon skupa, gospodin Šutanovac, ekskluzivno za portal Zaječar Online dao je kratak intervju, gde je istakao da je za građane Srbije najbolja opcija podržati Sašu Jankovića.\n„Demokratska stranka je iskreno podržala Sašu Jankovića, jer smatramo da on upravo može da bude čovek koji kao predsednik Republike može da vrati stanje pravne države“, rekao je Šutanovac.\nNa pitanje novinara kako komentariše navode pojedinih stranaka da je „opasno“ ukoliko predsednik i premijer nisu iz iste stanke, Šutanovac je rekao:\n„Očigledno je da je poslednjih 5 godina jedan čovek sve, i predsednik i premijer i minstar, a hteo bi da bude i sudija Vrhovnog suda i Ustavnog suda. Ali mislim da će građani ovoga puta shvatiti da država ne može da se vodi na ovaj način i da je jako važno da konačno dobijemo na čelu države ljude koji brinu pre svega o građanima, a ne o svojoj stranci i svojim ljudima“.\nLidera Demokratske stranke pitali smo i koja su to ključna pitanja koja bi on postavio premijeru Aleksandru Vučiću.\n„Ono što bih ga prvo pitao jeste to da li zaista veruje da građani mogu da imaju svakoga dana sve manje penzije i plate, da su poskupljenja svakoga dana i da naši građani putuju u inostranstvo kako bi kupili potrepštine za kuću, a da budžet Republike bude dobar. Da li je moguće da se u Srbiji vodimo onom starom floskulom koja kaže „operacija uspela, a pacijent umro“. Ne može niko da vodi državu na taj način i ovo je prvo što bih pitao. Pitao bih ga i to gde su silne milijarde i investicije koje je obećao, tri milijarde u poljoprivredu, tri milijarde u Fabrici čipova, gde je Fabrika avio delova u Pančevu i gde su sva ta obećanja. Na prošlim izborima obećao je i da će srpski mercedes putovati ne samo Srbijom nego i celom Evropom, a kao što vidite od toga nema ništa“, kaže Šutanovac.\nPoslednjih dana dosta se spekulisalo i to da je trenutni sukob premijera Aleksandra Vučića i predsednika Tomislava Nikolića samo „fingirani“ sukob, koji zapravo i ne postoji, a evo šta na to kaže Šutanovac:\n„Sve je moguće od strane ljudi koji su danas na vlasti. Nemaju nikakvog skrupula da bi ostali na vlasti i nije nemoguće da je sve stvar dogovora. Međutim, nas to ne interesuje. Mi imamo samo jedan cilj, a to je da na čelo države dovedemo čoveka kome građani zaista mogu verovati i koji je u proteklih 10 godina pokazao da brine o svakom građaninu Srbije“.\nŠutanovac je dodao i to da će Demokratska stranka tražiti fer uslove kada je reč o izborima i vođenju kampanje jer, kako kaže, očigledno je da do sada to tako nije bilo.\n„Mi ćemo učiniti sve, ne samo u izbornom danu, da sačuvamo izborne kutije. Nažalost u Srbiji je još uvek važniji onaj ko broji od onih koji glasaju. Ali mi ćemo se potruditi da u samoj kampanji tražimo fer uslove koji do sada očigledno nisu bili. Potrudićemo se da napravimo takvu kampanju i da obiđemo celu Srbiju, da se rukujemo sa svim građanima Srbije i da im ukažemo da to što loše žive je upravo zbog loše vlasti“, istakao je Šutanovac.\nPogledajte ceo intervju za Online televiziju:\ndemokratska stranka dragan šutanovac intervju izbori podrška saša janković


Stogodišnjica Sarajevskog atentata — Radio Velkaton : Radio Velkaton\nNa današnji dan navršava se 100 godina od 28. juna 1914, kada je Gavrilo Princip u Sarajevu ubio austrougarskog prestolonaslednika, Franca Ferdinanda. Ovaj događaj poslužio je Austrougarskoj kao povod za Prvi svjetski rat.\nPrincip, Srbin iz Bosne, beogradski gimnazijalac, bio je član političko-revolucionarne omladinske organizacije “Mlada Bosna”, osnovane u Bosni desetak godina ranije.\nSa još nekoliko članova te organizacije na Vidovdan 1914. izvršio je atentat na prestolonaslednika u kojem je od posljedica slučajnog ranjavanja preminula i Ferdinadova supruga, Sofija Hotek.\nAustrougarske vlasti optuživale su Kraljevinu Srbiju da stoji iza tog atentata, iako je on izvršen bez njenog znanja. Beč je tvrdio da je “Mladu Bosnu” kontrolisala tajna srpska organizacija “Crna ruka”, na čelu sa Dragutinom Dimitrijevićem Apisom, zatim da su atentatori obučavani u Srbiji gdje im je i nabavljeno oružje.\nKoncert Bečke filharmonije u sarajevskoj Vijećnici predstavlja krunu bogatog programa koji fondacija “Sarajevo – srce Evrope” priredjuje povodom obeležavanja 100 godina od atentata u Sarajevu.\nDanas će biti otvorena i izložba fotografija na otvorenom “Making Peace” koja će biti upriličena na Obali Maka Dizdara u centru Sarajeva, uz podršku Holandije, ambasade Švajcarske u BiH i grada Utrehta.\nUnutrašnjost skulpture sadržavaće radove šest umjetnika iz BiH i šest umjetnika iz Austrije čime se slavi kulturna razmjena između umjetničke mreže i zajednice prilikom obilježavanja 100. godišnjice Prvog svjetskog rata.\nFrancuski filozof i pisac i počasni građanin Sarajeva, Bernar-Anri Levi već je doputovao u Sarajevo kako bi prisustvovao pretpremijeri predstave “Hotel Evropa” za koju je scenario on napisao, a koju je režirao režiser Dino Mustafić.\nPredstava, koja govori o odnosu Evrope prema BiH, biće izvedena u Narodnom pozorištu u Sarajevu.\nU Sarajevu će danas biti zvanično pokrenuto i potpisivanje peticije pod nazivom “Milion potpisa za ulazak Bosne i Hercegovine u Evropsku uniju”, što je Levi inicirao.\nPredsednik Austrije Hajnc Fišer prisustvovaće danas u Sarajevu koncertu sjećanja bečke filharmonije.


LSV i VP: Nastavljamo sa stvaranjem Vojvođanskog fronta | Autonomija\nLSV i VP: Nastavljamo sa stvaranjem Vojvođanskog fronta\nZajednička sednica predsedništva LSV i Vojvođanske partije\nNa današnjoj zajedničkoj sednici Predsedništva Lige socijaldemokrata Vojvodine (LSV) i Vojvođanske partije utvrđeno je da se pitanje Vojvodine mora približiti građankama i građanima, i to kroz direktnu komunikaciju sa njima, saopšteno je sa sastanka.\nNa sastanku je dogovoreno i da se nastavlja sa radom na stvaranju Vojvođanskog fronta, navodi se u saopštenju za javnost sa sastanka.\nUčesnici skupa, koji je održan u Zrenjaninu, ponovili su da je Vojvođanski front otvoren za sve anticentralističke snage, nevladine organizacije i pojedince, koji baštine evropske vrednosti, očuvanje antifašističkog nasleđa i ravnopravnost svih građana, piše u saopštenju.\nLSV: Zemlja iz koje odlaze mladi nema budućnost\nLiga socijaldemokrata Vojvodine (LSV) zatražila je danas od vlasti u Srbiji da uvedu mere za poboljšanje položaja mladih, kako bi se sprečio njihov masovni odlazak iz zemlje i dodala da zemlja iz koje odlaze mladi nema budućnost.\n“Kao što vidimo ovih dana iz istraživanja Instituta za razvoj i inovacije sprovedenog uz podršku Vestminster fondacije za demokratiju, Srbija godišnje gubi oko dve milijarde evra za sve mlade koji odu iz zemlje. Cifra od dve milijarde evra je bazirana na oko 1,2 milijarde evra za gubitke u obrazovanju i na oko 897,3 miliona evra za gubitak potencijalnog BDP-a. Bojimo se da je ovo obazriv i optimističan obračun, ali i da, osim novca, država gubi mnogo više, gubi šansu za normalnu budućnost”, navela je u saopštenju za javnost funkcionerka LSV-a Bojana Begović.\nPrema istraživanju Vestminsterske fondacije za demokratiju, 78 odsto mladih između 18 i 29 godina starosti razmišlja da napusti Srbiju.\n“Država nema tačnu evidenciju koliko mladih ljudi ode iz Srbije, pa nam preostaje da baratamo podacima koje imamo, u ovom slučaju su to podaci OECD-a koji kažu da godišnje ode oko 49.000 ljudi”, navela je Bojana Begović.\nPrema njenim rečima, veliki je problem odliv pre svega kvalifikovane i školovane omladine.\n“Mladi odlaze jer nemaju mogućnost da se zaposle ili da ostvare pristojnu zaradu. Bez ekonomske stabilnosti oni ne mogu da se osamostale, da osnuju porodicu, da imaju socijalno osiguranje, da reše stambeno pitanje. Najugroženija kategorija u Srbiji su mladi od 18 do 26 godina, sa stopom nezaposlenosti od oko 40 odsto, što je među najvišim u Evropi”, navela je Bojana Begović.


Renault će u fabrikama u Francuskoj proizvoditi Nissanove i Mitsubishijeve vanove - Auto Republika\nRenault je saopštio da će proizvoditi nove Nissanove i Mitsubishijeve vanove u domaćim fabrikama, podižući na taj način investicije u Francuskoj, dok razmatra na koji način da dođe do bliže integracije proizvodnje automobila tri kompanije koje čine alijansu, uz podršku vlade.\nOva objava je došla u isto vreme kada i poseta predsednika Emanuela Makrona fabrici u Francuskoj, što „podvlači važnost Francuske za alijansu“, saopštio je Renault-Nissan-Mitsubishi.\nRenault će proizvoditi novi Nissan NV250 „dostavnjak“ u severnoj Mubuž fabrici, koji će arhitekturu deliti sa Renaultom Kangoo, što uključuje i električnu verziju. Veći Mitsubishijev van će se proizvoditi u Sanduvilu u zapadnoj Francuskoj, uz Renault Trafic.\nOvaj potez je podigao ovogodišnje Renaultove investicije u Francuskoj na 1,4 milijardi evra.\nPod pritiskom francuskih vlasti, Karlos Gon, složio se da ove godine teži ka tešnjim vezama sa Nissanom, u svom verovatno poslednjem četvorogodišnjem mandatu na poziciji generalnog direktora.\nRenault trenutno poseduje 43,4 odsto Nissana, koji s druge strane poseduje 15 odsto neglasačkog udela u matičnoj francuskoj kompaniji i 34 odsto Mitsubishi Motorsa.\nGon je prethodno izjavio da je potpuno spajanje moguće isključivo ukoliko se Francuska odrekne svojih 15 odsto u Renaultu, što je korak koji vlada nije voljna da preduzme bez uverljivijih garancija u vezi sa radnim mestima i industrijskim interesima.\nOva investicija će pomoći boljoj Renaultovoj prodaji partnerima, što je mera ka ostvarivanju finansijskih beneficija iz alijanse, a prodaja je pala za 358 miliona evra u poslednjem kvartalu, delimično zahvaljujući padu prodaje dizela.\n„Francuska je odabrana za investiciju u vanove jer fabrike u Mubužu i Sanduvilu nude atraktivne solucije zahvaljujući konkurentnosti“, rekao je Gon. „Unutar alijanse, Renaultova globalna ekspertiza u oblasti lakih komercijalnih vozila generiše sinergije koje donose prednosti za sve naše kupce.“\nNovi Mitsubishijev van će iz Sanduvila ići za Australiju i Novi Zeland. Novi Kangoo i Nissan NV250 će otvoriti 200 novih radnih mesta i 400 miliona evra dodatnih ulaganja u fabriku u Mubužu, pored 50 miliona prethodno najavljenih za električnu verziju.\ntags: laka komercijalna vozila light commercial vehicles mitsubishi nissan renault van\nprevious Novi Renault Captur - prva procurela fotografija\nnext Započela proizvodnja BMW-a Z4 u Magna Steyr fabrici


Sa otvaranja Centra građanske energije (Foto Kim)\nCentar građanske (CEC) je prvi prostor takve vrste na centralnom Kosovu koji će promovisati građanske inicijative, angažovanje i društvenu koheziju zajednice, kazao je jedan od inicijatora formiranja ovog centra Dejan Radivojević.\n“Služiće kao svakodnevni servisni centar koji će svi građani imati pravo da koriste za različite planirane aktivnosti, uz efikasniji doprinos otvorenom razvoju civilnog društva i vidiljivijim promenama”, kazao je Dejan Radivojević.\nBojan Teofilović iz Centra za mir i toleranciju pohvalio je ideju o otvaranju ovog centra.\n“Centar građanske energije će doneti tu građansku energiju u većem obimu i na nekom višem nivou ovde i svojim aktivnostima će svakako proširiti spektar zanimljivih stvari koje se dešavaju u Gračanici”, kazao je Teofilović.\nNovinarka Zorica Vorgučić je kazala da će ovaj centar jednako služiti i medijima, kao i nevladnim organizacijama i građanima. U ovom prostoru u Gračanici će se ubuduće organizovati javni skupovi, poput tribina, okruglih stolova i konferenicja za štampu.\n“Nekako je bilo potpuno prirodno da se nakon uspeha Centra građanske energije u severnom delu Mitrovice, otvori i u Gračanici. Ovo mesto će biti prostor za okupljanje, ne samo organizacija civilnog društva, već i građana i medija. Nadam se da će se ovde održavati dobre debate i snimati dobre emisije. Svakako, ovaj prostor će se koristiti i kao studio za emsiju “Sporazum” koju zajednički realizuju četiri televizije i jedna produkcijska kuća koje program emituju na srpskom jeziku. To će medijima južno od Ibra u mnogome olakšati posao”, kazala je Vorgučićeva.\nFinansijsku podršku otvaranju ovog centra pružila je Kosovska fondacija za otvoreno društvo (KFOS).\n“Ovi centri trebalo bi da olakšaju posao nevladinim organizacijama, da uspostave lakšu komunikaciju unutar srpske zajednice, prvenstveno između srpske i albanske, ali i ostalih zajednica. Osnivanjem ovog Centra u Gračanici, Fondacija dodaje još jedan važan istrument, još jednu platformu preko koje treba da se ostvari bolja komunikacija, ojačaju civilne veze između različitih zajednica i promoviše dijalog kao jedini demokratski instrument iznalaženja rešenja za nagomilane probleme u društvu”.\nNa ideju o otvaranju Centra građanske energije u Gračanici došli su predstavnici NVO Forum za razvoj i multietničku saradnju (FDMC), Centar za mir i toleranciju (CPT) i Centar za komunikaciju i razvoj društva (CSD) iz Gračanice, uz podršku Kosovske fondacije za razvoj društva (KFOS). Na koktelu koji je organizovan povodom otvaranja Centra građanske energije u Gračnici bili su prisutni i predstavnici Oebsa, EU, i ambasada SAD i Finske, kao i predstavnici Opštine Gračanica, srpskog i albanskog civilnog društva i medija.


Racija u Ankari: Turska granatirala kurdsko selo u Siriji\nM. D. 27. jula 2015. 10:05\nTurski tenkovi granatirali su tokom protekle noći selo koje pod kontrolom drže kurdske snage na severu Sirije, ranivši najmanje četiri borca koji se zajedno sa Kurdima bore protiv Islamske države (IS), navodi Sirijska opservatorija za ljudska prava.\nIstovremeno, agencija Anadolija je javila da je turska policija jutros izvela raciju u predgrađu Ankare i privela najmanje 15 osoba osumnjičenih za veze sa IS, među kojima ima i stranih državljana, prenosi AP.\n„Granate koje su ispalili turski tenkovi pale su na selo Zur Maghar, koje kontrolišu Jedinice za zaštitu kurdskog naroda (YPG)“, saopštila je Sirijska opservatorija sa sedištem u Londonu, ističući da je reč o najozbiljnijem napadu Turske na oblasti koje kontrolišu Kurdi tokom sukoba u Siriji.\nDirektor Opservatorije Rami Abdel Rahman precizirao je da četiri ranjena borca nisu pripadnici YPG, već članovi pobunjeničkih snaga koje se bore zajedno sa Kurdima protiv IS, prenosi AFP.\nSelo Zur Maghar se nalazi duž granice sa Turskom, istočno od grada Jarabukusa, u provinciji Alepo.\nProteklih dana je Turska počela da uzima na nišan IS u Siriji i da hapsi simpatizere te ekstremističe organizacije na svojoj teritoriji, ali je takođe napadala Kurdistansku radničku partiju (PKK), kurdsku grupu koja ima snažne veze sa YPG u Siriji, podseća francuska agencija.\nTurska smatra PKK terororističkom organizacijom i proteklih dana je napadala položaje te grupe na severu Iraka u najjačim vazdušnim napadima od avgusta 2011.\n„Granatiranje je izvedeno nakon što je Turska objavila rat IS i PKK. Sada je YPG na meti napada i IS i Turske“, kaže sirijski kurdski aktivista Mustafa Ebdi.\nPokazalo se da je YPG najefikasnija snaga u borbi protiv IS, ali na njen uspeh Turska gleda sa skepsom zbog njenih veza sa PKK.\nAnkara od petka izvodi vazdšne napade na IS u Siriji i položaje kurskih pobunjenika na severu Iraka, a takođe je uhapsila stotine ljudi osumnjičenih za veze sa nasilnim ekstremistima.\nU nedelju je pozvala saveznike NATO na sastanak na kojem bi se razgovaralo o pretnjama po bezbednost Ankare i o njenim vazdušnim napadima.\nUhapšeno 12 džihadista, traga se za još dvojicom


Full provod uz Full Band u kafani Promaja | Beograd Noću\nFull provod uz Full Band u kafani Promaja\nFull provod uz Full Band u kafani Promaja.\nSamo u subotu u popularnoj prestoničkoj kafani očekuje vas Full Band. Klupski enterijer, kafanske cene, dobro raspoloženje, atraktivne devojke, pozitivna energija, razdragani konobari, besprekorna usluga – jasno je, govorimo o kafani Promaja.\nU kafani Promaja će u subotu 30. novembra za vaš provod biti zadužen fantastični Full Bend, koji uvek dovede atmosferu do usijanja. Očekuje vas veoma bogat muzički repertoar, koji obuhvata domaće i strane, pop i rok pesme. Na repertoaru su takođe i izvorne stare, kao i nove narodne numere.\nPodsećamo da se kafana Promaja nalazi na jednoj od najlepših i najatraktivnijih lokacija u Beogradu, u Karađorđevoj ulici na Savskom pristaništu, nadomak Brankovog mosta. Sama lokacija u srcu starog Beograda, Savamali i iskustvo od preko pola veka ugostiteljstva, govore dovoljno, tako da možete očekivati savršen izlazak.\nFotografi portala beogradnocu.com ne propuštaju najbolja dešavanja u gradu, pa će se i ove subote provoditi sa vama u kafani Promaja. Kako su protekli prethodni događaji u kafani Promaja, možete pogledati u našoj galeriji, što će vas nesumnjivo inspirisati da upravo ovo mesto bude vaš izbor kada je izlazak u pitanju.


Irska prva zemlja koja prestaje s investicijama u fosilna goriva | Visoko.co.ba\nNaslovnica Svijet Evropa Irska prva ze...\nIrska je prva zemlja koja će u potpunosti prestati investirati u fosilna goriva, javlja Independent.\nIrski parlament je podržao glasovima 90 prema 53 ovaj historijski zakon koji ukida investicije u ugalj, naftu i plin koje je do sada pružao irski strateški fond za investicije, dio Republičke agencije za upravljanje trezorom.\nThomas Pringle, zastupnik koji je predložio ovaj zakon, rekao je da je to poruka “globalnim korporacijama da se njihova stalna manipulacija naukom o klimi, negiranje postojanja klimatskih promjena i njihova kotroverzna praksa lobiranja kod političara širom svijeta više neće tolerirati.”\n„Ne možemo prihvatiti njihove postupke dok milioni siromašnih ljudi u nerazvijenim državama nose teret klimatskih promjena, trpeći glad, masovna iseljavanja i civilne nemire kao posljedice“, rekao je.\nČlanak prijeTrump-May: SAD i VB mogu biti lideri u borbi protiv ISIL-a\nSljedeći članakRadnici Metalnog iz Zenice nekada izvozili u cijelu Evropu, a danas primaju humanitarnu pomoć


Koalicija prEUgovor (čiji je Transparentnost Srbija član) pozdravlja odluku Pregovaračkog tima Vlade Srbije da objavljii Izveštaj Evropske komisije o trenutnom stanju u poglavljima 23 i 24 za Srbiju, tzv. non-paper, koji je dostupan na sajtu Kancelarije za evropske integracije. Smatramo da je dostupnost dokumenata iz pregovaračkog procesa od ključne važnosti za informisanost građana, uključenje svih aktera koji mogu da daju doprinos i, najvažnije, uspeh i održivost reformi koje se sprovode. Ovo je posebno značajno u situaciji kada nedostaju pouzdani podaci, ili postoje, ali nisu javno dostupni, koji bi mogli da ukažu na stanje stvari u određenim oblastima. Ovo je ujedno i jedna od preporuka već na prvoj strani Izveštaja EK, gde se Srbija poziva da poveća pažnju i napore u oblasti pribavljanja statističkih podataka.